open-index/open-wikipedia-markdown huggingface dataset:
愛，不解釋

**愛，不解釋**係中國歌手張杰出嘅第九張專輯，喺2013年12月20號發行，並收入9首新歌。《愛，不解釋》呢首歌係由李焯雄填詞，蕭煌奇作曲。張杰憑住呢首歌獲得第4屆MusicRadio音樂之聲全球流行音樂金榜年度點播冠軍、第18屆全球華語榜中榜最佳音樂錄像帶、2013年度中國TOP排行榜年度最佳金曲等獎項。

## 曲目

## 參考
寮肚

**寮肚**（），係香港新界青衣島一笪地方，喺青衣島中部一笪谷入面突起台地。附近有谷地叫**寮肚谷**。

## 睇埋
*寮肚村
*寮肚路
*寮肚橋
*寮肚山
寮肚村

**寮肚村**（），係香港新界青衣島寮肚一笪地方，喺大清中葉開村，係島上面其中一條最古老嘅村，1990年代有約莫三百個村民。
羅湖管制站

**羅湖管制站**（）係香港一個出入境管制站，喺新界北區羅湖，港鐵羅湖站北面，連住中國大陸深圳羅湖口岸。
荔景天主教中學

**荔景天主教中學**（）係香港新界葵涌一間津貼中學，喺荔景邨入面，1979年由天主教香港教區創辦。
樂善堂梁植偉紀念中學

**樂善堂梁植偉紀念中學**（）係香港新界青衣島一間津貼中學，喺長康邨入面，1986年由九龍樂善堂創辦，係島上面第四間中學。

2020年5月，學校8塊玻璃大門畀人毀壞。同年7月24號凌晨，再畀2名黑衫人掟汽油彈，由學校大門花槽沿牆身告示板燒到上1樓高石屎上蓋。

## 出面網頁
*
鹿頸陳屋

**鹿頸陳屋**（），係香港新界北區沙頭角鹿頸一笪地方，喺鹿頸南部、鹿頸黃屋南面，有條**鹿頸陳屋村**，18世紀頭開村，主要住陳氏客家人。
龍蝦灣

**龍蝦灣**（），係香港新界西貢區一個海灣，喺清水灣半島東北、清水灣郊野公園北面。嗰度有個史前古蹟龍蝦灣石刻，亦有一條龍蝦灣郊遊徑穿過郊野公園。

## 睇埋

* 龍蝦灣謀殺案 - 一單發生喺嘅命案
我想巡迴演唱會

《**我想世界巡迴演唱會**》係中國大陸男歌手張杰第6次個人大型巡迴演唱會，亦係佢首次世界巡迴演唱會。喺2016年7月16號北京工人體育場揭開序幕。

## 場次信息

## 演唱曲目

## 參考

## 出面網頁

類:演唱會
類:2016年音樂
潮樓

**潮樓**可以係：
* 潮樓 (廣州)，廣州一個商場
* 潮樓 (食肆)，香港稻香集團一個潮州菜館牌子
* 潮樓 (住宅)，香港土瓜灣一幢住宅樓
吳家樂

**吳家樂**（，）係香港男節目主持同演員，做過無綫電視經理人合約藝員。出名電視劇角色包括《愛·回家》嘅梁彥芬同《城寨英雄》嘅馮春美。2016年度萬千星輝頒獎典禮攞到「專業演員大獎」。

2023年離開無綫電視。

## 屋企人
* 亞爸吳誠傑從商
* 家姐吳家鳳（Peggy）
* 姐夫何麗全，係星夢娛樂總裁
* 老婆
* 外父周亦卿（1935—2018），係其士集團主席
* 有1個亞女同一對孖仔

## 攷

## 出面網頁
* 
* 
* 
* 
* 
* 
* 
* 
* 

類:前無綫電視男藝員
大廈

**大廈**，又叫**大樓**，係指有比較多樓層嘅建築物，通常為住宅單位或者寫字樓而起，需要用𨋢去連接各個樓層。

樓層非常多嘅大廈，就係摩天大廈。
聲母

**聲母**，中國古代又稱**紐**、**聲紐**、**音紐**等，係韻母前嘅輔音，同佢構成一個完整音節。韻母響度大、可以延長、有音節核心而且係音節中可押韻嘅部份。而聲母通常響度低、唔能夠任意延長而且唔用於押韻。
韋家雄

**韋家雄**（，）係香港男演員，而家係無綫電視部頭合約藝員，同埋2015年憑《梟雄》攞萬千星輝頒獎典禮「最佳男配角」獎。

佢係喺近年時任無綫監製方駿釗聯同陳耀全嘅常用演員。

## 屋企
韋家雄亞哥韋家輝係電影同電視監製，細妹韋嘉華就係ViuTV嘅真人騷節目監製。

韋家雄後生時同前妻奉子成婚，後來性格不合離婚，韋家雄成爲單親亞爸，一手一腳湊大個仔。2012年開始同無綫電視藝員陳嘉嘉拍拖，3年後分手。2018年，佢同任職銀行嘅鄧楚雅Keynes拍拖，同年10月6號喺旺角帝景酒店結婚。 

## 軼事
韋家雄喺1980年代尾喺亞洲電視藝員訓練班出身，1990年代中轉投無綫電視。

韋家雄一度離開幕前，發展LED燈生意，輾轉去到日本設廠，同年發生311海嘯，佢嘅日本拍檔因此身亡，而佢就欠落巨債。

2016年，一名女子喺港鐵車廂聲稱畀一名中年男子偷拍重要部位，韋家雄見兩人起衝突，於是上前阻止，隔起嗰名懷疑偷拍嘅中年漢，並直斥「你影人哋唔啱嘛」。

## 演出

### 電影
*1992年：《一千靈異夜之鬼拳師》 飾 趙汝南徒弟
*1995年：《猛鬼屠房》
*1995年：《玻璃鎗的愛》
*1995年：《霹靂火》
*1996年：《孽慾追擊檔案之邪殺》
*1996年：《摩登菩呢提》
*1997年：《旺角大家姐》 飾 阿寶
*2001年：《敵對》
*2001年：《驚聲尖叫》
*2002年：《賤精先生》 飾 阿雄
*2002年：《野狼》 飾 B仔
*2009年：《旺角監獄》 飾 箭豬哥
*2010年：《最危險人物》
*2012年：《寒戰》 飾 黃強
*2018年：《笑澳江湖》 飾 段老闆
*2019年：《追龍II：賊王》 飾 諸葛
*2020年：《擊鬥女神》 飾 楊子雲

### 電視劇（無綫電視）

## 參考

## 出面網頁
* 
* 
* 
* 
* 
* 

類:香港電視男演員
類:香港電影男演員

類:前亞洲電視男藝員
國際民航組織

**國際民用航空組織**，簡稱**國際民航組織**（，縮寫：**OACI**，，縮寫：**ICAO**），係一個聯合國專門機構，專責管理同發展國際民用航空事務嘅機構，主要職責係就國際民用航空嘅標準及建議措施同政策達成一致，以「支持一個安全、有效、安保、經濟上可持續發展同對環境負責嘅民用航空業」。

## 參考

## 睇埋
*國際航空運輸協會
*維多利亞廣場－國際民航組織站

## 出面網頁

*
張杰

**張杰**，又寫做**張傑**，係中國大陸嘅熱門人名之一。據中國科學院調查，喺中國大陸地區有189117人嗌做張傑或張杰。

比較出名嘅可以係：
* 張杰 (歌手)，中國大陸歌手，四川成都人
* 張傑 (歌手)，臺灣歌手，南拳媽媽第二代成員
* 張杰 (配音演員)，中國大陸配音員
* 張杰 (舉重運動員)，中國運動員，福建三明人
* 張杰 (臺灣畫家)，臺灣畫家

## 攷
米子市

**米子市**（）喺日本鳥取縣西部嘅市，同島根縣接壤，係山陰地區嘅主要都市之一。以米子市為中心嘅米子都市圈係山陰地區人口最多嘅都市圈。

轄區主要位於米子平原，西北部係弓濱半島，南部係丘陵地。

由於喺山陰地區兩縣（島根縣同鳥取縣）中間，境內有多個鐵路、公路交會，同岡山市、鳥取市、境港市、松江市之間嘅交通方便，又有米子機場，係山陰地區嘅交通要衝。因此好多企業都將統籌兩縣事務嘅分公司或政府部門開喺呢度。令周邊成為成個山陰地區人口最多嘅米子都市圏。
Jam Cast

**Jam Cast**，又寫做**JamCast**，係香港一間模特兒同藝人經紀公司，喺1998年成立，旗下出名藝人包括女子組合Super Girls等。

## 而家旗下藝人

*Super Girls
**吳嘉熙
**陳穎欣
*廖子妤
*余香凝
*李玗蓁（Viann Li）


## 而家旗下模特兒

*劉志偉（Wayne Lau）
*林嘉宏（KaWang Lam）
*林宜臻（Rachel Lam）
*李月兒（Luna Li）
*屈詠儀（Anna Wat）
*林芝羽（GiUe Lam）
*關詠恩（Charlotte Kwan）
*楊雅淇（Nicola Yeung）


## 舊時旗下藝人
*蔡穎恩
*松岡李那
*陳詩欣

## 舊時旗下模特兒

*潘杰寧（Kelena Poon）
*鄺潔楹（Judy Kwong）
*（Yoyo Tang）
*陳嘉琪（Marjorie Chan）
*彭彤（Miko Peng）
*何佩珈（Peggy Ho）
*劉若寶（Polly Lau）
*林拿可（Mona Lin）
*楊舒婷（Sadelle Yeung）
*李宛堃（Katy Lee）
*邱美薇（Chelffy Yau）
*鄭瑩瑩（Destiny Cheng）
*李泳淇（Rain Lee）
*Elise Chau
*陳佩思（Pancy Chan）
*歐綺嘉（Hollie Au）
*張嘉殷（Ayanna Cheung）
*尤蔭蔭（Xaviera Yau）
*黃穎君（Burmie Wong）
*陳嘉寶（Anjaylia Chan）
*梁式昕（Catrina Leung）
*余潔瀅（Zoe Yu）
*張丹蕾（Dana Zhang）
*方珈悠（Jaime Fong）


## 出面網頁
*Jam Cast官方網站
*Jam Cast官方網誌
*
*
*
MCL院線

**MCL院線**（），正式名**洲立影藝**（），係香港其中一個主要戲院院線，1982年開張，而家喺香港有16間營運緊嘅影院，1間停緊業；深圳之前有2間，全部執晒笠。

## 出面網頁
*MCL院線
MCL

**MCL**可以指：
*羅馬數字嘅1150
*MCL院線
*最大耦合損耗（Maximum Coupling Loss）
*多重共線性（Multicollinearity）
嘉禾院線

**嘉禾院線**（）係香港舊時其中一個主要戲院院線，1970年開張，由橙天嘉禾管，全盛時期有10間影院，2025年執笠，執笠前喺香港有3間影院。執笠後嗰3間影院隨即由上海星軼影院接手經營，初頭暫時用住「嘉禾院線」個名，之後創立新院線星達院線。

## 執笠前經營緊嘅影院
* 嘉禾黃埔（紅磡黃埔新天地，4間影院）
* the sky（大角咀奧海城，6間影院）
* stage（屯門屯門市廣場，4間影院）

## 執笠前已經執咗嘅影院
* 嘉禾港威電影城（尖沙咀港威大廈，4間影院）
* 嘉禾旺角電影城（旺角新世紀廣場，8間影院包括1間迷你戲院）
* 嘉禾荷里活電影（鑽石山荷里活廣場，6間影院，營業到2011年3月31號）
* 嘉禾青衣電影城（青衣城，5間影院）
* 嘉禾荃新天地電影城（荃灣荃新天地，5間影院）
* 嘉禾黃埔電影城（紅磡黃埔新天地，4間影院）
* 嘉禾啟德（新蒲崗越秀廣場，2間影院）
* 嘉禾粉嶺（粉嶺粉嶺名都，2間影院）
* 嘉禾 V WALK（深水埗V Walk，5間影院）
* 海運戲院（尖沙咀海運大廈，1間影院）
* 嘉禾銀河廣場（筲箕灣銀河廣場，2間影院）

## 出面網頁
*嘉禾院線
LaLa首張創作專輯

《**LaLa徐佳瑩首張創作專輯**》係徐佳瑩嘅首張全創作音樂專輯，喺2009年5月29號發行，呢個專輯收錄咗新歌同之前超級星光大道第三屆演唱過嘅歌，最早出現嘅歌曲係《一樣的月光》。

## 超級星光大道 (第三屆)
當中有好多歌曲，喺超級星光大道第三屆參賽期間演唱過。

## 曲目

## 音樂錄影帶

## 得獎紀錄
;第15屆星加坡金曲獎

;第21屆金曲獎

;2009年度中華音樂人交流協會

## 參考
譚晶

**譚晶**（；；；），山西省新絳縣人，喺山西侯馬出世，中國女歌唱家、一級演員、中國共產黨黨員，中國人民解放軍副師級文職軍官文職三級軍銜，從副團級晉升到副師級嘅兩級跳躍正常最少要8年時間，但佢只係用咗兩年。佢都係第11、12屆全國人大代表，中華全國青年聯合會委員。同夢鴿、韓紅、許飛被叫做李雙江「四大關門女弟子」。佢老公係中國工程院院士鄧中翰，有女雙胞胎。

## 經歷
1994年，考入中國音樂學院聲樂系，專業民族聲樂，1998年畢業，隨即考入解放軍總政治部歌舞團，2006年7月，喺解放軍藝術學院畢業獲音樂學碩士學位。

2000年2月4號，佢首次上央視春晚，同耿為、華劉春梅一齊唱咗《花好月圓》；同年8月，攞到中央電視台第九屆全國青年歌手電視大獎賽專業組通俗唱法比賽金獎同「觀眾最喜愛的歌手」稱號。

2004年7月26號，喺北京工人體育館搞咗「在和平年代」軍旅歌曲個人演唱會。2006年9月12號，喺奧地利維也納金色大廳搞咗「和諧之聲-譚晶維也納金色大廳獨唱音樂會」。2006年12月12號，喺卡塔爾多哈搞嘅2006年亞洲運動會閉幕式嘅10分鐘中國表演入面唱《中國之約》。

2008年1月，當選第十一屆全國人大代表（中國人民解放軍代表團）。同年4月，同群星合唱北京奧運會倒數一百日主題曲《北京歡迎你》。同時，喺北京奧運會開幕式播放咗譚晶唱嘅《天空》做放飛和平鴿嘅背景音樂，佢都喺現場唱咗奧運歌曲《北京 北京 我愛北京》。喺青島奧帆賽開幕式，佢現場唱咗主題曲《愛的海洋》。喺北京殘奧會開幕式，佢同中國男高音範競馬現場合唱殘奧歌《讓我擁有你》，佢係唯一一位喺北京奧運會開閉幕式又喺北京殘奧會演唱嘅歌唱家。喺年尾攞到第19屆中國十大傑出青年稱號。

2011年11月28號喺英國倫敦皇家阿爾伯特音樂廳搞咗以「倫敦的約定」做主題嘅個人獨唱音樂會。2013年，當選第十二屆全國人大代表（中國人民解放軍代表團）。

2016年，以「尖耳朵的阿凡達妹妹」為蒙面代號參加江蘇衛視《蒙面唱將猜猜猜》。2017年1月，加盟湖南衛視《歌手2017》、為首發歌手，2月25號喺微博上宣佈退出比賽。喺2017年兩會前，佢嘅全國人大代表資格由解放軍代表團轉做雲南代表團。佢喺參加兩會期間表明自己已經自主擇業，唔再係軍人身份。12月，譚晶工作室喺雲南大學東陸校區懷周院成立表團。

2019年11月11號，喺澳洲悉尼搞咗「界·MORE——譚晶2019悉尼演唱會」。

## 《[[歌手2017]]》
2017年1月，加盟湖南衛視《歌手2017》、為首發歌手，2月25號喺微博上宣佈退出比賽。

## 代表作
1997年7月1號，喺慶祝香港回歸晚會，同張國榮、劉歡、葉倩文、林子祥、鞏俐、那英壓軸演唱《團聚》。電視劇《喬家大院》、《施琅大將軍》、電影《我的長征》影視劇主題曲。

## 電視劇主題曲
*《精忠傳奇》：電視劇《精忠岳飛》片尾曲
*《英雄往來天地間》：《三國》片尾曲
*《乖乖》：《西遊伏妖篇》宣傳曲
*《唐韻》：《大唐榮耀》片尾曲
*《眼前》：《孤芳不自賞》片尾曲
*《晨露》：《上書房》片尾曲（同沙寶亮合唱）

## 獎
* 第13屆華鼎獎：中國百強電視劇最佳主題曲演唱《看見》推拿

## 註

## 參考

## 出面網頁
* 

類:全國人大代表
類:山西人
高鳴

**高鳴**可以係：
*高鳴 (藝人)，臺灣藝人
*高鳴 (畫家)，中國畫家，江蘇常州人
*高鳴 (速滑員)，中國速滑運動員
*高鳴 (學士)，大元學士
高鳴 (藝人)

**高鳴**（；；），原名**劉明哲**（），係臺灣嘅男演員，臺中人。曾經拍過《家和萬事興》同《真情滿天下》嘅劇集，亦拍過《陣頭》呢部電影。

2017年2月6號，佢喺新北萬里區嘅屋企吊頸自殺死咗，終年83歲。

## 攷
* 
* 
* 

明哲
類:臺中人
馬紹祥

**馬紹祥**（**Eric Ma Siu Cheung**，）係香港專業工程師，新創建集團執行董事兼行政總裁，香港政府發展局前副局長（2014年1月6號至2017年2月13號）同局長（2017年2月13號至6月30號）。加入政府之前，曾經喺多間大型顧問公司出任要職，致力策劃同推行香港多個發展項目。

## 簡歷
馬紹祥係一位專業工程師，喺建造界工作超過三十年。係多個專業學會嘅資深會員，包括香港工程師學會、英國公路及運輸學會同英國結構工程師學會，亦曾經擔任英國公路及運輸學會香港分會主席。

### 學歷
* 1982年結構工程學文憑
* 1984年結構工程學高級文憑
* 香港大學工程（土木工程）學士
* 蒙納士大學運輸規劃碩士

### 個人榮譽
* 太平紳士（2017年）
* 金紫荊星章（2017年）
* 傑出理大校友（2017年）

## 公職
*香港再出發大聯盟發起人
## 選舉經歷
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。

## 攷

類:前香港政府官員
類:香港大學舊生
類:香港理工大學舊生
蕭偉強

**蕭偉強**（**Stephen Sui Wai Keung**，）係香港政府勞工及福利局前局長，2017年2月13號至6月30號在任。

## 簡歷
蕭偉強持有香港大學文學學士同公共行政碩士學位。1979年加入政府，曾經喺唔同決策局同部門服務，其中包括前音樂事務統籌處、前政務總署、土地註冊處、前市政總署、公務員事務局、律政司等。2008年2月至2014年7月出任康復專員，負責協調整體殘疾人士康復政策同措施，2014年8月出任勞工及福利局副局長，2017年2月13號轉為局長。

類:前香港政府官員
高鳴 (速滑員)

**高鳴**（；；）係中國大陸嘅男子短道速滑員，黑龍江省哈爾濱人，2007年入選中國國家冬奧代表團，期間攞過2007年世界短道速滑錦標賽1000米亞軍同埋2011年世界大學生冬季運動會500m速滑季軍。

## 攷

## 出面網頁
* ST - Person Bio

鳴
類:黑龍江人
類:速滑員
譚維維

**譚維維**（；；；）係中國女歌手，喺四川省自貢市富順縣永年鎮出世，曾經攞過2006年湖南衛視舉辦嘅超級女聲比賽亞軍。2015年1月，加盟湖南衛視《我是歌手》第三季、為第二位踢館歌手，喺第二輪踢館賽憑住《燈塔》一曲以第一名踢館成功，跟住喺第四輪遭到淘汰，之後喺突圍賽演唱《烏蘭巴托的夜》以第二名突圍成功，喺3月27號總決賽對決李健落敗，未能晉級為「終極歌王候選人」。2016年9月1號，接受陳亦飛求婚。

## 經歷
1998年，進入四川音樂學院聲樂系學習，雖然以倒數第2名唔高嘅成績考入，但最終以第1名成績畢業。導師係蘭卡卓瑪副教授。喺學期間於酒吧駐唱，演唱《青藏高原》，被知名音樂人涂惠源所發掘。2002年，參加全國歌手大獎賽獲優秀獎。2003年，出演電視劇《心跳》；同年獲得中國金唱片獎最佳新人獎。2004年，發行首張專輯《高原之心》。2005年，參加維也納金色大廳中國新春音樂會。2006年，攞過《超級女聲》成都區冠軍，全國總決賽亞軍。2007年，出演音樂劇《蝶》，同埋發表新專輯《耳界》。 2008年4月27號，喺北京首開個人演唱會。2009年，憑住《遇見》獲得台灣電影金馬獎最佳原創歌曲獎，係首位攞過呢個獎項嘅內地歌曲。2010年，發表專輯《譚某某》。2011年，發表專輯《3》，同年攞過第11屆華語音樂傳媒大獎最佳國語女歌手獎，參演賀歲喜劇《東成西就2011》。2012年，參演電影《秘密花園》，並擔任女主角。2013年，發表新專輯《烏龜的阿基裏斯》。2014年，參演《微時代》。

2015年1月，加盟湖南衛視《我是歌手》第三季、為第二位踢館歌手，喺第二輪踢館賽憑住《燈塔》一曲以第一名踢館成功，喺第四輪遭到淘汰，之後喺突圍賽演唱《烏蘭巴托的夜》以第二名突圍成功，喺3月27號總決賽對決李健落敗，未能晉級為「終極歌王候選人」。同年8月，以野草嘅面具參加《蒙面歌王》，成為第7期歌王，並且喺半決賽第二輪獲勝，晉級總決賽。同年11月，參加東方衛視推出嘅大型國際交流競唱節目《中國之星》，係崔健組推薦歌手。同年，都參加《最美和聲》第三季。2016年，參加《奔跑吧兄弟》第四季、為第6期嘅嘉賓。2017年6月30號。同韓磊一齊出席喺香港會展舉行「慶祝香港回歸祖國二十周年文藝晚會」並演唱《不忘初心》。2018年4月15號，喺第37屆香港電影金像獎到受邀演唱入圍最佳原創電影歌曲《相愛相親》主題曲《陌上花開》。

## 音樂作品
### 專輯／EP

### 單曲
未收錄喺佢啲專輯嘅單曲

*此外包括：翻唱《一生所愛》  盧冠廷作曲  盧妻唐書琛作詞  大話西遊嘅主題曲
*我是歌手 《烏蘭巴托之夜》

## [[我是歌手 (第三季)|《我是歌手》第三季]]
2015年1月，加盟湖南衛視《我是歌手》第三季、為第二位踢館歌手，喺第二輪踢館賽憑住《燈塔》以第一名踢館成功，跟住喺第四輪遭到淘汰，之後喺突圍賽演唱《烏蘭巴托的夜》以第二名突圍成功，喺3月27號總決賽對決李健落敗，未能晉級為「終極歌王候選人」。

## 影視作品
### 電視劇

### 電影

### 音樂劇
*1999年，中國第一部校園青春音樂劇《未來組合》女主角。2005年，擔任中國大型音樂劇《金沙》女主角。2007年，出演音樂劇《蝶》。

## 主要獎項
1999年，攞過四川省「十佳歌手」。2000年，攞過五省市電視歌手大獎賽金獎。2002年，攞過全國歌手大獎賽優秀獎。2006年，攞過《超級女聲》比賽亞軍 。2007年，攞過《精品購物指南》15年流行音樂之活力新秀獎。2008年，攞過9+2音樂先鋒榜年度先鋒演繹歌手獎。2009年，攞過「勁歌王」全球華人樂壇年度總選獲內地傑出青年女歌手、網絡人氣女歌手獎；金馬獎最佳原創歌曲—《遇見》。2010年，攞過東南勁爆榜最佳女歌手、十大金曲。2011年，攞過晶報10周年中國新世紀10年陽光獎樂壇新勢力獎；音樂先鋒榜最受歡迎先鋒女歌手5強獎、最受歡迎先鋒女歌手獎 ；中國歌曲排行榜金曲獎、最佳作詞；華語傳媒大獎最佳國語女歌手；音樂之聲TOP10傳媒推薦唱片；音樂風雲榜年度國語金曲；東方風雲榜十大金曲。

## 參考

## 出面網頁

*譚維維 官方微博
*譚維維 官方音樂
*譚維維 新聞人物
韓紅

**韓紅**（；；；），藏名**央金卓瑪**（），喺中國西藏昌都市卡若區出世，祖籍山東德州，少年喺北京城大，阿爸係漢族知青同相聲演員，阿媽係藏族歌手雍西。佢係中國知名嘅少數民族女歌手，中央國家機關青聯常委，創作型唱將，空軍少校軍銜。韓紅係空軍政治部文工團副團長，全國政協委員、全國青聯常委、中華海外聯誼會理事。韓紅同夢鴿、譚晶、許飛被叫做李雙江「四大關門女弟子」。2014年12月，加盟湖南衛視《我是歌手》第三季、為首發歌手，喺3月27號總決賽攞咗歌王。

## 生平
韓紅阿爸早死，同阿媽經常登台演出，9歲後去北京同嫲嫲、叔叔相依為命。佢因為體型粗胖，考唔到文藝兵，反而成為通信兵，所以自學彈結他同打鼓。即使係咁，佢參加各項軍內歌唱比賽都冇得名，呢個情況持續十幾年，2005年，阿嫲去世後，因為都經常登台，每年過年都喺唔同地方度過。1988年佢進入歌壇。1995年，因為親友幫手而錄製《喜瑪拉雅》。1997年底，遇見張越，喺《半邊天》嘅《別為你的相貌發愁》一集演唱。之後，佢再借助親友幫手，推出咗首張個人專輯《雪域光芒》。2003年後，佢逐漸受到關注，多次攞過各種「年度最受歡迎女歌手獎」同「最佳女歌手獎」，成為中國大陸最紅嘅女歌手之一。2009年9月，佢被特招入伍，加入空軍政治部文工團，專業技術五級，任空軍政治部文工團副團長。

1999年10月3號喺貴州馬嶺河風景區，正在運行嘅纜車突然墜毀，喺纜車墜落嘅嗰一刻，車廂內來自南寧市嘅潘天麒、賀艷文夫婦，不約而同地用力將年僅2歲半嘅仔潘子灝高高舉起。結果佢只係嘴唇受輕傷，而佢嘅雙親就先後死咗。呢場令潘子灝變成孤兒呢個生命嘅故事，深深打動咗韓紅，經過多方聯繫，佢領養咗呢個大難不死嘅細路。

2010年11月28號，韓紅喺去緊舟曲泥石流災區嘅途中，遭遇車禍，所乘坐嘅越野車翻滾至路邊嘅溝中，好彩冇人傷亡。韓紅話，之所以未受到嚴重嘅傷害，係因為佢扣咗安全帶。

韓紅熱衷於慈善事業，2007年發起「愛心西藏行」等公益活動，2008年5月14號成立「韓紅愛心救援團隊」去汶川災區支持救援，2012年5月9號註冊成立咗韓紅愛心慈善基金會。 

2014年12月，加盟湖南衛視《我是歌手》第三季、為首發歌手，喺3月27號總決賽攞咗歌王。2015年12月7號11點19分，韓紅喺微博發布一張自己嘅軍裝照，同埋表示「離開」（離開軍隊。經證實佢已經轉行）。

2016年1月，宣佈加盟香港嘅華星唱片轉戰香港樂壇，隔咗六年再出新專輯，並表明會嘗試唱廣東歌。重講佢識唱《浮誇》、《海闊天空》兩首廣東歌。1月9號，去臺北小巨蛋錄製農曆新年除夕特別節目《2016超級巨星紅白藝能大賞》，演唱《天天想你》、《我愛故我在》，係出道幾年首次喺台灣演出。

2020年2月，就喺韓紅愛心慈善基金會支援受武漢肺炎影響嘅疫區嗰陣，微博大V「司馬3忌」向北京市民政局舉報嗰個組織冇公開3億元對外投資款項嘅去向，同埋喺2019年8月冇攞到公募資格前違規開展募捐活動等四宗罪，官方部門而家受理調查緊。

## [[我是歌手 (第三季)|《我是歌手》第三季]]
2014年12月，加盟湖南衛視《我是歌手》第三季、為首發歌手，喺3月27號總決賽攞咗歌王。

## 音樂
### 專輯
主要專輯：《我愛故我在》《聽我的聲音》《雪域光芒》、《醒了》、《歌唱》、《喜瑪拉雅》、《情人》、《紅》、《最紅》、《感動》、《樹輝》、《我是誰》、《紅歌匯》

### 現場演出
*2003年唱紅平安夜北京演唱會。
*2005年唱紅上海灘上海演唱會。
*2006年無錫演唱會。
*2008年參加迎奧運歌曲《北京歡迎你》嘅錄制，同群星合作並參加奧運倒計時100日晚會。
*2008年同香港歌手劉德華喺鳥巢現場合唱北京殘奧會主題歌《和夢一起飛》。
*2012年北京演唱會。
*2014年最美和聲2（總導演）
*2015年1月，加盟《我是歌手》第三季，喺3月27號嘅總決賽，韓紅獲得呢季歌王。
*2016年5月7號開播嘅湖南衛視節目《我想和你唱》，韓紅任音樂爬梯主人，同主持人汪涵組成「涵韓組合」。

### 主唱MV
*2016年 《山水貴客》 貴州衛視

## 電視節目
*2013年：東方衛視《中國夢之聲第一季》 
*2014年：北京衛視《最美和聲第二季》 
*2014年：東方衛視《中國夢之聲第二季》 
*2015年：湖南衛視《我是歌手 (第三季)》 
*2016年：湖南衛視《我想和你唱 (第一季)》 
*2017年：湖南衛視《我想和你唱 (第二季)》 
*2018年：湖南衛視《我想和你唱 (第三季)》 

## 爭議
### 微博爆粗
2011年12月29號夜晚，韓紅更新微博，話佢依家睇緊張藝謀導演嘅電影《金陵十三釵》，微博字入面行間難掩激動之情，甚至爆粗口鬧日本人，韓紅話會同日本人永世為敵，同發誓從2011年12月29號開始拒絕使用日貨。網絡都掀起咗「韓紅罵日本人到底是愛國主義與否」嘅辯論。大部分網友持支持態度，盛讚韓紅嘅做法，但亦有網友話公眾人物都係應該冷靜講嘢。

### 違反交規
2013年8月2號，有網友爆料話，喺北京西北四環發現一架無牌照嘅百萬級黑色法拉利跑車，經辨認司機係歌手韓紅。當日韓紅邊揸跑車邊打電話，唔少網友指出韓紅已嚴重違反交通法規。8月2號夜晚，韓紅喺自己微博公開道歉。8月3號，又因涉嫌挪用牌照被民警當場查獲，根據道交法第96條第3款規定，東城交通支隊依法對佢處以5000元罰款，同移交所在單位進一步處理。

### 炒作風波
2014年9月21號夜晚，《中國夢之聲》第二季首期節目入面，曾經係話劇社「開心麻花」學員嘅「歡快男生」組合，以流浪歌手嘅身份企上舞台，同講述喺地鐵賣唱嘅辛酸故事時，了解2人經歷嘅韓紅對選手嘅履歷當場提出質疑，同將2人逐出舞台。呢個行為引發網民熱烈討論，同質疑「節目組為賺收視有意為之」。對此，佢喺微博回應：「無愧於心，我堅持不造假。」

## 參考

## 出面網頁
* 

類:祖籍山東‎
佛山地鐵11號綫

**佛山地鐵11號綫**係佛山地鐵規劃緊嘅一條綫路。

## 綫路
綫路北起廣州鶴洞東，經過三山、陳村、北滘、大良同容桂，南到容桂細滘，全長41km。

### 車站
依家綫路確定嘅車站有：鶴洞東、廣鋼新城、港口路、三山、林岳東、陳村北、順德城際站、永豐市場、東樂路、桂洲大道、細滘。

### 換乘站
*鶴洞東站：轉廣州11號綫。
*廣鋼新城站：轉廣州10號綫。
*港口路站：轉7號綫。
*三山站：轉4號綫。
*林岳東站：轉2號綫。
*陳村北站：轉廣州7號綫。
*順德城際站：轉9號綫。
*永豐市場站：轉13號綫。
*東樂路站：轉3號綫。
*桂洲大道站：轉9號綫。
### 用車
根據現有消息，11號綫將會採用時速100km/h嘅6輛B型列車。

## 歷史
*2016年10月尾，順德區話要喺廣州7號綫嘅陳村到韋涌區間加陳村北站，同11號綫換乘。
*2017年2月9號，11號綫工程可行性研究報告開始招標，中鐵二院中標。

11號綫
佛山地鐵4號綫

**佛山地鐵4號綫**係佛山地鐵規劃緊嘅一條綫路。

## 綫路
綫路西起三水河口工業園，經過三水西南、獅山、佛山西站、綠島湖、季華路同魁奇路，東到南海三山，全長56km，設置32座車站、1座車輛段、一座停車場、3座主變電站。

綫路預留向廣州南村萬博延伸嘅條件。

### 車站
已經穩定嘅站點有：西南街道、博愛路、佛山西站、蓮塘、張槎、江灣路、季華園、季華六路、石肯、三山。

### 換乘站
*西南街道站：轉12號綫。
*博愛路站：轉8號綫。
*佛山西站：轉3號綫。
*蓮塘站：轉2號綫同14號綫。
*張槎站：轉2號綫同廣佛環綫。
*江灣路站：轉5號綫。
*季華六路站：轉3號綫。
*石肯站：轉6號綫。
*三山站：轉11號綫。
### 用車
綫路預計會使用同2、3號綫一樣嘅6節B型列車，最高時速100km/h。

## 歷史
*2017年4月5號，4號綫工程勘察設計總承包開始招標。

04號綫
穿山甲屬

**穿山甲屬**（學名：***Manis***）係鱗甲目穿山甲科最主要嘅屬。呢啲動物一律統稱為**穿山甲**。

穿山甲係一個由頭到尾都披住鱗片嘅食蟻獸，分布喺非洲同亞洲各地。

穿山甲身長由30厘米到100厘米不等，乸比公生得短啲，個頭細啲，眼睛好細，冇牙。除咗個肚之外，穿山甲成身都俾瓦狀嘅角質鱗片包住。受驚嘅時候，穿山甲會縮埋一舊，成個波咁。穿山甲四肢粗短，有好利嘅爪，用嚟掘窿。

穿山甲主要棲息喺亞熱帶地區同熱帶地區嘅山區森林、灌木叢等生境，屬於晝伏夜出嘅動物，住喺窿裏面，識得爬樹同游水。

穿山甲嘅鱗片又叫**甲片**，可以入藥，所以經常俾人捉嚟入藥，加上繁殖速度後，已被列為保護動物。

## 分類
鱗甲目一共有七個種：

* 大穿山甲 *Manis gigantea*
* 南非穿山甲 *Manis temmincki*
* 白腹穿山甲（樹穿山甲）*Manis tricuspis*
* 長尾穿山甲 *Manis tetradactyla*
* 印度穿山甲 *Manis crassicaudata*
* 中國穿山甲（中華穿山甲）*Manis pentadactyla*
** 台灣亞種 *Manis pentadactyla pentadactyla*
** 華南亞種 *Manis pentadactyla autrius*
** 海南亞種 *Manis pentadactyla pusilla*
* 馬來穿山甲 *Manis javanica*
怡海路

**怡海路**可以係：
*怡海路 (廣州)：喺廣東廣州海珠區。
*怡海路 (佛山)：喺廣東佛山南海區。
*怡海路 (日照)：喺山東日照東海區。
怡海路 (佛山)

**怡海路**（）係中國廣東佛山嘅東西走向道路，喺南海區黃岐。西邊從渤海路開始，一直去到東邊嘅黃海路。

## 敘述
全長630m，闊12米，雙向2車道。

## 經過嘅道路
條路從西到東排，**加粗**嘅字係主幹道：
* 渤海路
* 北海路
* **[[黃海路 (佛山)|黃海路]]**

類:佛山道路
黃岐第一城

（注意黃字有地名變音，讀「簧」）係中國廣東佛山嘅一個樓盤，喺南海區黃岐近珠江邊同佛山市石門中學，一共有61座樓，每座7～8層樓，1997年入伙。

佢亦係佛山地區比較有歐陸式嘅住宅之一。
雅居樂

**雅居樂**（，）係中國大陸嘅上市公司，1985年成立，總部喺廣東廣州天河區珠江新城華夏路39號。間嘢主要做房地產開發同酒店、物業為主。而家喺廣州、中山、佛山、河源、惠州、上海、南京、常州、南通、揚州、無錫、鎮江、杭州、寧波、滁州、成都、西安、重慶、鄭州、海南、雲南、瀋陽同天津、香港等城市、地區都有佢嘅相關業務。

## 史
間嘢喺1985年成立，初期喺中山市三鄉鎮搞傢俬業務為主。直到1992年，因為嗰時開始啟動住房制度改革，公司亦轉型兼踏入房地產業務。後嚟發展得好快，唔單止喺中國大陸卌幾個城市有佢嘅房地產業務，重同時喺酒店同物業行搞管理。2006年，集團為咗考慮人才發展而決定將總部搬走，直到2012年中搬到廣州嘅珠江新城。

2014年，雅居樂喺馬來西亞吉隆坡成立分公司。兩年後，吉隆坡雅居樂滿家樂公寓開始發售。

## 睇埋
* 雅居樂中心

## 註

## 出面網頁
* 

類:廣州公司
類:天河區
類:珠江新城
風雨蘭

**風雨蘭**（；學名：**）係石蒜科風雨蘭屬嘅草本植物，喺中國大陸嘅廣東、上海、湖北、江蘇、浙江、香港同南美洲都可以搵到。

## 用途
佢成樖草可以做藥，有平肝熄風嘅功效，但鱗梗有毒唔食得。

## 毒性
鱗梗部位有毒，一唔小心食咗，會引發嘔、痢疾、瞌眼瞓，及四肢冇力等症。

## 連出去
* 蔥蓮, Conglian 藥用植物圖像數據庫 (香港浸會大學中醫藥學院) 
* 

類:風雨蘭屬
類:草本植物
類:藥用植物
類:有毒植物
鄭淳元

**鄭淳元**（；，），藝名**The One**，南韓男歌手，係韓版《我是歌手》第二季嘅冠軍。2002年，出咗首張個人音樂專輯《The Last Gift, The One》；同年，攞到「韓國文化演藝大獎」新時代歌曲10大歌手獎。2004年，出第2張個人音樂專輯《The One》。2008年，出第3張個人音樂專輯《The Last》。

## 演藝經歷
*2002年，推出首張個人音樂專輯《The Last Gift, The One！》，從而正式進入演藝圈；同年，獲得第16屆韓國文化演藝大獎新時代歌曲10大歌手獎 。
*2004年，推出第2張個人音樂專輯《The One》。
*2006年，為尹恩惠、朱智勳、金楨勳主演嘅韓國水木劇《宮》演唱插曲《兩句話》；同年，為動畫劇《對不起，我愛你》演唱同名主題曲《對不起，我愛你》 。
*2008年，推出第3張個人音樂專輯《The Last》。
*2009年，舉辦「First Drama」演唱會 ；同年，為電視劇《在愛一次2009》演唱插曲《愛情是病》 。
*2010年，推出同少女時代隊長太妍合唱嘅單曲《像星星一樣》；同年，為浙版《愛上女主播》演唱主題曲《那個地方依然有你》。
*2011年，推出第4張個人音樂專輯《4th Part1… 다시 걷는다》 。
*2012年，參加韓國MBC綜藝節目《我是歌手》第二季嘅比賽，獲得總冠軍 。
*2013年，擔任湖南衛視《我是歌手》第一季總決賽黃綺珊嘅幫唱嘉賓合唱《Without you》 ；同年，為李昇基、Suzy主演嘅韓國月火劇《九家之書》演唱插曲《你還好嗎》 ；同年，為趙寅成、宋慧喬、金汎、恩地主演嘅韓國水木劇《那年冬天風在吹》，演唱插曲《冬戀》。
*2014年，推出第5張個人音樂專輯《Who Is The One, I Am The One!》；同年，獲得第23屆首爾歌謠大賞OST部門獎。
*2015年2月，加盟湖南衛視《我是歌手》第三季、為第二位補位歌手，之後喺突圍賽演唱《那片海》以第四名突圍成功，喺3月27號總決賽攞季軍。

## 作品
### 綜藝節目

### 固定綜藝節目

#### [[我是歌手 (第三季)|《我是歌手》第三季]]
2015年2月，加盟湖南衛視《我是歌手》第三季、為第二位補位歌手，之後喺突圍賽演唱《那片海》以第四名突圍成功，喺3月27號總決賽攞季軍。

## 音樂作品
### 正規專輯

## 演唱會
* The One中國1st Showcase

* The One首場中國巡迴演唱會《2015那個男人》

* The One上海YY玩唱會

* The One其他大型商演

## 獎項
### 大型頒獎禮獎項

## 評價
鄭淳元被譽為韓國嘅Brian Mcknight（男性獨唱R&B歌手），唱功同詮釋歌曲嘅細膩度同完整度堪稱完美（人民網評）。鄭淳元現場唱功好正，而且喺韓國嘅地位相當喺台灣嘅**羅大佑**（新浪評價）。聽鄭淳元唱歌首先係濃情，而呢個殼下係強大嘅唱功，佢嘅演唱簡直係共鳴腔全開，氣息支撐到位，喺高音位置運用純熟嘅混聲技巧，令聲音有豐富嘅彈性同延展力（人民網評）。

一曲《You Raise Me Up》共鳴腔全開，氣息支撐開掛，佢帶住心嘅呢喃，靈魂嘅吟唱，層層遞進嘅滲入，不知不覺就飽含刻骨嘅撐起一個飽滿嘅故事，鄭淳元歌聲入面嘅篤定同強烈，源於內心深處最深嘅信仰同力量，無愧喺韓國樂壇殿堂級歌王（中國日報網評價）。

鄭淳元喺韓國因為演唱過眾多偶像劇嘅主題曲而被稱作「偶像劇之父」。鄭淳元嘅唱法係歐美唱法體系同朝鮮族民歌唱腔融合嘅結果，佢既有歐美唱法大氣立體、驚濤駭浪嘅一面，亦有傳統民歌氣聲彌漫、哭腔濃重、情緒誇張等嘅一面（人民網評價）。

## 參考
非洲大湖區

**非洲大湖區**係東非一系列嘅湖，喺東非大裂谷附近範圍，主要嘅湖包括維多利亞湖、坦噶尼喀湖、馬拉維湖、圖爾卡納湖同艾伯特湖噉。
## 睇埋
*北美五大湖
姆韋魯湖

**姆韋魯湖**，係非洲東南面嘅湖，喺贊比亞同剛果民主共和國之間，面積有5,120平方公里。
冰滴咖啡

**冰滴咖啡**，又叫做**冰釀咖啡**，係一種咖啡。佢係將啲冰慢慢溶解而成嘅冰水滴落裝咗咖啡粉嘅過濾器而成。

用咁長嘅時間滴一杯咖啡，成本高，但口感好。

荷蘭冰滴咖啡機用冰水慢慢滴，逐滴逐滴咁滴落咖啡粉嘅空隙，時間好長，差唔多要成8-10個鐘先可以將咖啡嘅精華萃取出嚟。

整好咗嘅冰滴咖啡可以裝入一個玻璃樽度，放入雪櫃三至八日，每一日攞出嚟飲嘅口感都會有唔同，好似品酒嘅感覺。
黃麗玲

**黃麗玲**（；；阿美話：；；本名**黃麗玲**），係一位喺高雄苓雅出世嘅臺灣阿美族歌手。佢嘅嗓音渾厚，幾次入圍臺灣金曲獎，並多次喺重要頒獎典禮上獻唱。

## 經歷
### 演藝事業
1999年，黃麗玲16歲時喺南投教921地震後嘅小朋友唱詩歌《Amazing Grace》畀佢前經紀人Jason發掘，但當佢想留聯絡號碼時，佢已經離開現場。4年後，喺A-Lin嘅駐唱酒吧「EZ5」2人再次碰面。喺2005年4月15號正式簽約，合約內容係10年9張音樂作品。
	
2006年2月10號，佢發行首張專輯《失戀無罪》，雖然當時佢重未滿23歲，但因佢優秀演唱能力獲得「天生歌姬」稱號。年中，喺張惠妹嘅主動邀約下，參與佢製作嘅《愛上卡門》音樂劇，飾演第2女主角，彩排半年後年尾喺台北小巨蛋演出2場。2007年5月，佢憑住首張專輯《失戀無罪》角逐金曲獎最佳新人獎，呢個係佢首次投入金曲獎嘅評選中，但最後佢並未獲得嗰個獎項。6月，Avex發行咗佢嘅首張EP專輯《愛 請問怎麼走》。

因為結婚生仔等原因，佢一直冇新專輯推出。直到2008年12月，Avex發行咗佢第2張專輯《天生歌姬》，佢亦憑住呢張專輯首次入圍台灣金曲獎最佳國語女歌手獎。
	
2009年12月28號，佢發行咗佢第3張個人專輯《以前 以後》。2010年12月24號，喺聖誕節前發行第4張個人專輯《寂寞不痛》。

2011年5月，佢憑住《寂寞不痛》專輯2度入圍第22屆金曲獎最佳國語女歌手獎。並受邀喺典禮上演出「最佳男歌手入圍者組曲」，改編演唱包含周杰倫、林俊傑、齊秦等5位歌手嘅歌曲。之後佢又喺同年底推出第5張全新專輯《我們會更好的》。

2012年5月，佢帶住新作品《我們會更好的》第3度角逐金曲獎歌后，但再度同國語女演唱人擦身而過，輸畀第3度封后嘅新加坡歌手蔡健雅。12月30號，發行第6張個人專輯《幸福了 然後呢》，呢張專輯喺華語專輯榜連續超過一年進入前20位。

2013年3月同6月，佢分別喺台北小巨蛋同香港紅磡體育館舉行咗2場巡迴演唱會，，呢個係佢自出道以來首次企喺台北小巨蛋開個唱（1.3萬名擁躉捧場，創下小巨蛋單場人數最多紀錄）。同年9月，因為Avex裁咗整個華語部，佢10月起不得不另覓東家。 截至11月，情況仍然冇進展，令佢被迫取消多場跨年同尾牙表演，但仍然出席非音樂類活動同代言。

2014年2月22號，佢喺台北小巨蛋第9屆KKBOX數位音樂風雲榜頒獎典禮攞到2014「年度十大風雲歌手」獎，佢連續4次攞到呢個獎項。5月15號，正式加盟台灣索尼音樂。6月28號，再獲邀喺第25屆金曲獎頒獎典禮獻唱江蕙嘅台語歌曲，並以搖滾嘅形式演出。12月30號，出第7張個人專輯《罪惡感》。

2014年12月，加盟湖南衛視《我是歌手》第三季，為首發歌手。喺第三季只得佢同兩位中國大陸大腕級歌手韓紅、孫楠三位首發歌手從未遭到淘汰，並順利晉級總決賽，由於孫楠喺總決賽第一輪競演結束後宣佈退出比賽，令原本遭到淘汰嘅A-Lin可以繼續競演，喺3月27號總決賽對決韓紅落敗，未能晉級為「終極歌王候選人」。雖然A-Lin最終攞唔到歌王寶座，但節目令佢受華人認識，喺兩岸三地人氣同擁躉人數大增，證明咗台灣樂壇天后嘅地位。2月9號，攞到第10屆KKBOX數位音樂風雲榜2015「年度十大風雲歌手」獎，連續5次獲得攞到呢個獎。3月16號，喺台北西門町嘅專輯簽唱會上宣布將舉辦名為《Sonar聲吶》嘅世界巡迴演唱會，呢個係佢首次以世界為範疇而舉行嘅巡迴演唱會，首站以台北出發。5月時，以《罪惡感》專輯第4度入圍金曲獎最佳國語女歌手獎，不過廣受外界睇好嘅黃麗玲再次同最佳國語女歌手獎擦身而過。8月29同30號，佢兩度企喺台北小巨蛋舉行2場《聲吶》世界巡演。截至2015年尾，佢一共舉行咗11場《聲吶》世界巡迴演唱會，巡演地點多達10個城市，包括台北、中國上海、深圳、北京、杭州、武漢、廣州、重慶、新加坡同馬來西亞。12月18號，參加咗湖南衛視第7集《全員加速中》。

2016年1月9號，久違5年再次企喺台視大型除夕特別節目《2016超級巨星紅白藝能大賞》演出。唔同嘅係喺首次僅有短短60秒嘅表演機會，呢次率領多達38人嘅管弦樂團一口氣連唱4首歌曲。1月24號，第11屆KKBOX數位音樂風雲榜頒獎典禮喺台北小巨蛋舉行，佢獲得2016「年度十大風雲歌手」獎項，連續6次獲得嗰個獎項。3月，A-Lin-2016《聲吶》世界巡演繼續啟動。3月12同13號，佢兩度企喺香港紅磡體育館舉辦《聲吶》世界巡演，並且創下個人喺香港首次因門票秒殺，連開2場大型演唱會嘅紀錄。3月19號唱返去高雄，呢個都係佢自出道以嚟首次企喺高雄巨蛋開個唱。同年8月，佢相隔唔到一年再度企喺台北小巨蛋，並且喺24個鐘入面完成兩場《聲吶》世界巡演（回聲限定場）。

2017年4月，參與江蘇衛視《金曲撈》節目錄製，並喺第2、7、9期擔任喚醒歌手，分別演唱《永遠有多遠》、《愛的可能》同《空窗》等幾首經典歌曲。同年6月4號，佢喺山東衛視《超強音浪》第二季第10期節目擔任嘉賓。

2017年9月，A-Lin推出同名專輯《A-Lin》，並以短髮造型現身，喺接受《女人迷》專訪時透露，短髮係為咗一位因為腦瘤要開刀嘅歌迷而剪，佢同嗰位歌迷見面就話：「因為你我剪了這個短髮，因為你，我要跟你一樣勇敢，去做自己。」

2019年初發行單曲《雨後彩虹》，鼓勵同志朋友走出公投陰霾，佢接受《VOGUE》專訪時表示：「彩虹給我的感覺是『自由』，我們一出生就是裸著身體，我覺得那是最美的樣子，就是一種自由的感覺。」。

2019年10月，《有一種悲傷》入圍第56屆金馬獎最佳原創電影歌曲。

2022年4月，A-Lin推出第9張個人專輯《LINK》，佢憑住呢隻碟入圍2022《亞洲流行音樂大獎》年度最佳專輯獎、年度歌曲獎（《摯友》）、最佳女歌手獎同最佳作曲人獎（《摯友》）等四個獎項，最終獲得最佳作曲人獎（《摯友》）。

2022年9月，客串巴大雄歌曲《可不可以放進去一下下就好》MV，單日喺YouTube衝破一百萬點閱率。

2023年5月，A-Lin以專輯《LINK》喺第34屆金曲獎入圍最佳華語女歌手獎，今次係佢第五度入圍呢個獎。喺同年7月1號嘅頒獎典禮，以評審一輪過半通過嘅票數成功奪下獎座，係佢歌唱生涯中嘅首座金曲獎。

2024年3月1號，《有一種悲傷》MV喺YouTube突破一億收睇次數，成為A-Lin首支點閱率破億嘅歌曲。

## 作品
### 音樂作品
#### 錄音室專輯

#### EP

#### 精選輯

#### 影音專輯

#### 單曲

#### 合作單曲

## [[我是歌手 (第三季)|《我是歌手》第三季]]
2014年12月，加盟湖南衛視《我是歌手》第三季、為首發歌手，由於孫楠喺總決賽第一輪競演結束後宣佈退出比賽，令原本遭到淘汰嘅黃麗玲可以繼續競演，喺3月27號總決賽對決韓紅落敗，未能晉級為「終極歌王候選人」。

## 演唱會
#### 個人
##### 小型售票演唱會

##### 世界巡迴演唱會

*2013-03-09，「天生歌姬」A-Lin首度登上小巨蛋舉辦個人售票演唱會《Feel-Lin巡迴演唱會》，1.3萬名粉絲捧場，創下小巨蛋單場人數最多紀錄。

## 音樂劇
*2006年：愛上卡門

## 配音
*電影《奇人密碼－古羅布之謎》角色：卡蜜妲

## 廣告代言

## 獲獎
## 金曲獎

### 其他獎項


## 參考

## 出面網頁
*A-Lin 中文官方網站
*A-Lin愛貝克思官網
*
*
乍得湖

**乍得湖**（；）係非洲中部嘅湖，亦係非洲第四大湖。佢亦係世界上分屬國家較多嘅內陸湖，沿岸有尼日利亞、尼日爾、乍得同喀麥隆呢4個國家。

## 名

雖然乍得湖有4個國家鄰近，但之所以嗌乍得湖，係因為個名出自乍得一方。當地嘅土話「Tchad」係「一片汪洋」噉解。因為公元前5000幾年，佢係非洲最大嘅內陸湖，嗰時企喺湖邊好似望海噉。

## 概況
雖然乍得湖嘅面積比較大，但經常冇固定。早喺公元前5000幾年，佢嘅面積有成1Mm²，差唔多有裏海咁大，嗰時嘅湖東北角去到法亞－拉若一帶。嗰時唔理係羅馬帝國時期、1823年俾歐洲人發現呢個湖定係1851年俾德國探險家帶咗隻探險隊到乍得湖附近搵淡水都係咁大嘥士。但花無百日紅，直到1960年代，由於乍得東北角附近受到乾旱同人口增長、活動環境影響而開始縮水，湖嘅面積亦縮水到26000km²而跌落到世界第四大湖，而附近河流亦開始乾旱兼沙漠化。

期間乍得湖亦變成時令湖。喺旱季，面積得10,000km²，到雨季時擴大到25,000km²，最深位下跌到得返11m。期間湖亦唔停噉縮水，直到2000年，湖面積亦勁縮到得返1540km²。有《地球物理研究條刊》指出，呢個湖之所以大幅度縮水，係因為湖周邊沙漠化有關。直到2014年12月，湖水亦喺度勁縮到連隻船都要等雨季先至有得撐。所以喺湖嘅西北角同東邊，出現咗一大堆類似沼澤嘅濕地。

雖然個湖比較大，但水深好淺，得1.5～11m深。

## 有關嘅書
* 中国少年儿童百科全书 自然·环境 第223页　浙江教育出版社 ISBN 7-5338-1946-2/G·1942

## 註
大熊湖

**大熊湖**係加拿大嘅湖，喺西北地區，面積有31,153平方公里，係加拿大國境入面最大嘅湖。
尼加拉瓜湖

**尼加拉瓜湖**，係中美洲最大嘅湖，喺尼加拉瓜西南部，面積有8,264平方公里。
馬拉卡波湖

（）係南美洲最大嘅潟湖，喺委內瑞拉西北部，連住委內瑞拉灣，面積有13,210平方公里。
溫尼辟湖

**溫尼辟湖**，或者譯**溫尼伯湖**（），係加拿大嘅湖，喺緬尼吐巴，近溫尼辟，面積有24,514平方公里，係加拿大國境入面第三大嘅湖。
溫尼辟

**溫尼辟**（），又叫**溫地辟**，或者譯**溫尼伯**（；舊時寫**溫尼泊**），係加拿大緬尼吐巴首府，全國第八大城；2021年人口有75萬。

## 攷

## 註

## 睇埋
*溫尼辟湖

類:加拿大城市
類:緬尼吐巴
許浚 (搞清楚)

**許浚**（）可以係：
*許浚，朝鮮醫官
**《醫道》，1999年到2000年喺南韓放嘅劇集，韓文原名就叫《許浚》
**《龜巖許浚》，2013年喺南韓放嘅劇集
**許浚 (小行星)，以「許浚」安名嘅小行星
李榮浩

**李榮浩**（；；；）係中國大陸男歌手、詞曲創作人同演員，安徽蚌埠市人，而家住喺北京朝陽區。2005年曾經以創作藝人身份同艾迴唱片簽約，重幫公司旗下多位歌手整歌。2013年9月發行個人第一張專輯——《模特》而正式以歌手身份出道。2014年借《模特》呢份專輯提名第25屆金曲獎流行音樂類最佳國語專輯獎、最佳作詞人獎、最佳專輯製作人獎、最佳國語男歌手獎、最佳新人獎5項大獎，新聞評佢做「最強黑馬」重攞埋最佳新人獎。2015年1月，加盟湖南衛視《我是歌手》第三季、為首位踢館歌手，喺第一輪踢館賽憑住《模特》一曲以第六名踢館失敗，之後喺突圍賽演唱《小芳》以第九名突圍失敗。2019年9月19號，李榮浩曬出同楊丞琳嘅結婚照。

## 早年經歷
李榮浩9歲開始接觸結他，最初兩三年搵唔到先生而聽卡帶自學；之後因為沉迷結他，冇學到嘢而俾屋企啲人反對，搞咗餐拗數之後先至俾阿爸阿媽應承學低音提琴，之後開始佢每個禮拜尾從蚌埠坐火車到南京學琴。中學畢業後開咗結他教學班，開堂時有成百幾位學生上堂。2004年一人去北京從事為其他人寫歌、唱和音、彈結他、彈低音結他等方面嘅工作；同年接受人生中首次專訪，喺音樂雜誌——《吉他平方》上發表結他單曲——《煩》；亦同樂隊合作，攞咗江蘇省第5屆流行音樂大賽一等獎；2005年接受音樂雜誌——《現代樂手》專訪重發表單曲《DREAM》；同年9月做過《我的音樂夢想》系列結他叢書主編，後正式成為中國嘅結他樂手。2005年去咗日本艾回唱片簽約而成為臺灣地區獨家創作藝人。2008年整過趙薇嘅專輯——《我們都是大導演》，重做埋嗰個發佈會嘅表演嘉賓；同年做過陳坤嘅專輯——《謎ME》嘅製作人，重做埋佢嘅第一場演唱會——《謎》嘅音樂總監兼結他手；2011年開始做公益項目——《行走的力量》嘅音樂總監。

## 演藝經歷
2013年9月16號，發行首張專輯《模特》；9月25號，喺北京舉辦「HAO·LIVE 李榮浩《模特》音享會」；12月23號，帶住原創作品《滿座》參加中國好歌曲第1季海選，未獲推桿。

2014年3月24號，發行概念EP《作曲家》，同名單曲獲王菲推薦；4月16號，攞到音悅台第3屆「音悅v榜」年度最佳音悅人；5月20號，憑住專輯《模特》入圍第25屆金曲獎最佳國語男歌手、最佳新人、最佳專輯製作人、最佳國語專輯、最佳作詞人5項提名，最終獲得最佳新人獎，係首位內地歌手獲得呢個獎項，實現咗從製作人到歌手嘅轉型；9月4號，簽約華納唱片；11月28號，發行第2張同名專輯《李榮浩》，喺攻下5大排行榜同G-Music冠軍嘅同時，都隨即拎到台灣、香港、新加坡、馬來西亞4地iTunes專輯榜冠軍；11月30號，喺台北舉辦新歌演唱會；12月31號，喺台北參加跨年演唱會。

2015年1月，加盟湖南衛視《我是歌手》第三季、為首位踢館歌手，喺第一輪踢館賽憑住《模特》一曲以第六名踢館失敗，之後喺突圍賽演唱《小芳》以第九名突圍失敗。2月19號，推出首張Live翻唱EP《iTunes Session》，係內地樂壇首位同iTunes合作推出自己嘅iTunes session EP並獲得全球範圍推廣嘅音樂人，都令佢成為美國iTunes流行音樂熱門專輯榜TOP120榜上唯一嘅華語歌手；4月4號，喺香港舉辦新歌演唱會，朋友古巨基做嘉賓；4月12號，做林俊傑新地球世界巡迴演唱會上海站嘉賓；4月28號，發佈為電影《何以笙簫默》創作嘅片尾曲《不將就》，嗰個歌曲拎咗iTunes台灣流行樂熱門單曲榜No.1，台灣同香港KKBOX綜合新歌榜、整體涵蓋率冠軍，KKBOX華語單曲日榜、周榜、月榜冠軍等；5月18號，憑住歌曲《喜劇之王》入圍第26屆金曲獎最佳作曲人獎；5月30號—31號，天生李榮浩巡迴演唱會首站喺北京萬事達中心舉辦2場；10月24號，做莫文蔚「看看」世界巡迴演唱會嘉賓；11月11號，喺雙11晚會上同陳奕迅合作壓軸演出；12月31號，參加江蘇衛視跨年演唱會。

2016年1月22號，發行第3張專輯《有理想》，嗰個專輯收獲亞洲近百張榜單冠軍；5月20號—21號，有理想世界巡迴演唱會首站喺北京樂視體育生態中心舉辦2場；6月15號，喺上海迪士尼開園盛典演唱《心世界》；7月17號，擔任陳奕迅「Another Eason's LIFE」演唱會深圳站嘉賓；8月1號，擔任Levi's大中華區品牌代言人，助力原創音樂人成長計劃；9月3號，發佈為電影《從你的全世界路過》創作嘅主題曲《不說》；9月17號，參加上海理想音樂節演出；9月22號，做徐熙娣主持嘅綜藝節目《姐姐好餓》嘉賓；10月5號，參加上海簡單生活節演出；11月5號，做謝霆鋒主持嘅綜藝節目《十二道鋒味》嘉賓；12月30號，參加浙江衛視跨年演唱會。

2017年1月1號，擔任國劇盛典表演嘉賓；1月28號，參演電影《乘風破浪》上映，片中飾演反派地產商黃志強，並憑住該角色入圍第20屆上海電影節亞洲新人獎－最佳男演員；2月25號，首次登上紅磡體育館開個唱，容祖兒做表演嘉賓；4月7號至15號，巡演北美4站分別喺多倫多、舊金山、洛杉磯同温哥華舉辦；6月24號，被請做第28屆金曲獎頒獎典禮演出嘉賓，致敬兩岸三地搖滾經典。9月16號，首次喺台北小巨蛋開個唱，楊丞琳做表演嘉賓，並首次公開承認佢女友身份；11月17號，發行第四張專輯《嗯》，單曲喺數字平台創下10億次點擊量；12月9號，喺台北舉辦兩場新歌演唱會。

2018年1月12號，主演電影《卧底巨星》上映，喺片中飾演偵探「鐵柱」。

## 個人音樂作品
### 錄音室專輯

### EP

### 單曲（專輯未收錄）

### 操刀創作

## [[我是歌手 (第三季)|《我是歌手》第三季]]
2015年1月，加盟湖南衛視《我是歌手》第三季、為首位踢館歌手，喺第一輪踢館賽憑住《模特》以第六名踢館失敗，之後喺突圍賽演唱《小芳》以第九名突圍失敗。

## 演唱會
### 個人演唱會

### 擔任他人演唱會嘉賓

## 電影

## 廣告代言

## 獎項
### 重要獎項

### 其他獎項

## 參考

## 出面網頁
*
* 李榮浩 Facebook
*
二胡

**二胡**係種起源自中國嘅弦樂器，有兩條弦。

製琴師通常以木製作二胡，例如紅木、小葉紫檀、烏木、雞翼木、血檀、大葉紫檀、非洲紅花梨、非洲紫檀等等，亦都有製琴師以象牙、玉石、膠等材料製作二胡，因為佢哋有聲學以外嘅考量。琴筒一端蒙以蛇皮，係二胡獨特聲線嘅來源，啲高級嘅二胡會採用蝻蛇皮。無論係嚟自野生或者圈養嘅蛇，收集蛇皮嘅使費日益增高。而瀕危野生動植物種國際貿易公約限制咗參與團體對蠎蛇皮嘅出入口，後嚟有人就開發蛇皮嘅替代材料，以模仿蛇皮嘅聲線。通常使用鋼弦、尼龍弦、絲弦，羊腸弦已極少人用。總結嚟講，噉導致咗用原先材料製作嘅二胡都跟住少咗，取而代之嘅係替代材料。

中國係二胡嘅主要生產地，其中上海、北京同蘇州最為頻繁。唔同嘅地方生產嘅二胡聲線各有唔同：傳統上，上海生產嘅二胡，聲線較柔美；北京出產嘅胡，聲線較高亢；蘇州出產嘅二胡，聲線揉合上海同北京嘅特色。

## 睇埋
*三胡
*四胡
曖昧不明關係研究學會

《**曖昧不明關係研究學會**》（）係套2014年香港電影，由麥曦茵執導，王敏奕、梁曉豐、江嘉敏、林耀聲、黃溢濠同盧鎮業領銜主演。套戲另外有劇集版，係香港電台《獅子山下2014》其中一個單元。
獅子山下

《**獅子山下**》（）係香港電台電視部製作嘅實況劇集系列，由1972年開始唔定期製作，以處境故仔方式反映一般市民嘅生活同佢哋對社會民生嘅睇法，亦反映出當時草根階層嘅掙扎歷程、點樣面對種種生活挫折，並見證香港歷史。製作年份包括：1970年代到1987年、1990年代到1994年、2006年、2014年、2015年、2016年、2017年、2018年、2020年同埋2022年等。

## 相關各輯概況一覽
### 1978年-1980年

### 1984年

### 1985年

### 1987年

### 1992年

### 1994年

### 2006年

### 獅子山下2014

### 獅子山下2015

### 獅子山下2016

### 獅子山下2017

### 獅子山下2018

### 獅子山下2020

### 獅子山下2022
#### 我們之間

#### 劍之輪舞

## 出面網頁
* 《獅子山下》2006
* 《獅子山下》昔日片段
* 《獅子山下》2014
* 《獅子山下》2015
* 《獅子山下》2016
* 《獅子山下》2017
* 《獅子山下》2018
* 《獅子山下》2020
* 《獅子山下》2022
* 《獅子山下 - 我們之間》 

類:獅子山下系列
類:香港電台電視節目
監警有道

《**監警有道**》（）係香港電台電視劇，同監警會合作拍，一共有兩輯，分別喺2012年同2015年製作。第一輯由張文慈、譚俊彥、張致恆等主演。第二輯由林嘉華、楊思琦、周俊偉、陳柏宇、彭家麗等主演，其他演員包括梁健平、龔慈恩、杜小喬、周家怡、余香凝、羅彩玲、江嘉敏等。
徐家匯天主堂

**徐家匯天主堂**，正式名**聖依納爵主教座堂**，係中國上海徐家匯一座天主教嘅主教座堂，1896年由耶穌會開始起，1910年起好。佢係一座哥德式建築。
主教座堂

**主教座堂**，簡稱**座堂**，係信耶穌嘅宗教 ，好似天主教、基督教、正教嘅有主教座位嘅教堂，通常係教區入面最大座嘅教堂，所以又叫**大教堂**。
大教堂

**大教堂**（）係對英格蘭特定教堂嘅尊稱，最出名嘅大教堂係約克郡嘅（York Minster）、倫敦嘅西敏寺、諾定咸郡嘅Southwell大教堂。

「大教堂」呢個詞第一次出現係喺7世紀嘅皇家基金會憲章嗰度，當時佢指嘅係任何一齊生活嘅神職人員住嘅地方，俾咗佢哋維持日常祈禱辦公室嘅義務。牧師喺10世紀嘅英格蘭廣泛存在，但係隨住11世紀引入教區同教區教堂嘅制度之後，牧師嘅重要性下降咗。喺中世紀後期既英格蘭，「大教堂」呢個詞繼續作為尊嚴嘅銜頭，例如座堂、修道院、同，呢啲教堂都源於盎格魯-撒遜。

依家，大教堂普遍係指「任何大型或者係重要嘅教堂，尤其是學院教堂或者座堂教堂」。 到咗21世紀，英國聖公會通過授予大教堂地位俾某啲教區教堂嚟升格佢哋。最近一次大教堂地位晉升係喺2022年3月13號，森麻實郡陶頓鎮嘅抹大拉聖瑪麗教堂，升格做陶頓大教堂，目前英國大教堂既總數有31間。

## 攷
白雲區太和中學

（注意和字有當地傳統發音，讀陽上變調）係中國廣東廣州一初中三年全日制中學，1988年9月開辦，位置喺白雲區太和鎮朝亮中路132號。

呢間學校主要招收除龍歸片區外嘅其他太和地區住啲小學六年級畢業生入學為主。

## 校服色

;長袖
*衫：相間。領，袖口帶兩條線。兩袖關節位同臂上半部位先後有細同大嘅花紋。正面兩邊近手臂位有好大嘅花紋；左右對稱。
*褲：，兩邊有大嘅鈍角三角形。
;風褸
，領同袖口都係，臂上半部位同正面近領部分有嘅花紋；左右對稱。
;短袖
*衫：，有領冇紐扣。領帶些少邊。
*褲：純。

## 出面網頁
* 

類:廣州市白雲區
王麟

**王麟**（）係中國女歌手，廣東廣州出世。

王麟2000年加入組合「清爽少女」而出道，2006年同孫輝組成S翼樂團，同年發行嘅單曲《QQ愛》因為歌詞「詼諧幽默」、「靚麗清新」而受到歡迎，攞到「網絡排行十大流行金曲」獎，跟手就出埋首張專輯《很傻很天真》。2007年推出首張個人張專輯《粉絲派》。2011年推出單曲《傷不起》，喺百度歌曲TOP500蟬聯四個月冠軍。2013年9月推出EP《我和我的小夥伴們都驚呆了》。2014年發行專輯《殺馬特/飯特稀》。2016年1月10號攞到繁星盛典最具舞臺表現力獎，同年發行歌曲《我是歌手》。

## 其他個人資料
* 身高：167cm
* 體重：48kg
* 血型：O型
* 星座：天平座
* 愛好：旅遊、睏覺、唱歌
* 最鍾意嘅歌星：羅賓威廉斯
* 最鍾意嘅嘢食：廣東甜品
* 最鍾意嘅色：粉紅、紫、白
* 最鍾意嘅動物：豬
* 最鍾意嘅卡通人物：加菲貓、QQ企鵝
* 最鍾意嘅收藏：時尚雜誌
* 最鍾意嘅運動：游水
* 最鍾意嘅音樂類型：電子
* 最鍾意去嘅地方：海邊
* 最鍾意嘅裝扮：T恤、牛仔褲
* 最鍾意嘅小飾品：頸鏈
* 最想成就嘅事幹：帶家人去環球旅行
* 最得意嘅身體部位：鼻
* 最欣賞嘅異性類型：儒雅嘅
* 口頭禪：講真

## 獎
* 第四屆東南勁爆榜獲傳媒推薦勁爆最有潛質樂團獎
* 無線音樂大獎提名
* 2006年度最受歡迎彩鈴獎提名
* 網路排行十大流行金曲獎
* CCTV中國文藝榜內地新人獎第2位

## 攷
* 王麟（华语女歌手）_百度百科 

## 出面網頁
* 

類:中國女歌手
類:廣州人
麟
鳳凰單叢

**鳳凰單叢**（或**鳳凰單樅**，又叫**鳳凰茶**）係種烏龍茶，屬半發酵型嘅茶，個名由佢嘅產地—廣東省潮安縣北部山區，鳳凰鎮嘅鳳凰山而嚟。
## 睇埋
*鴨屎香
阮泊生

**阮泊生**（），原名**阮桂意**，河北省蔚縣人，中國大陸政治人。

1932年2月，阮泊生參加革命工作，1933年2月加入中國共產黨，領導河北蔚縣三區黨務。1937年後，任中共河北靈邱縣上寨區委書記、中共蔚縣縣委宣傳部部長、中共中央西北局機要科科長、秘書處處長等職位。1945年，歷任中共晉察冀邊區第二十二地委、察哈爾省平西地委組織部部長、天津地委書記，河北省委秘書長等職位。中華人民共和國成立後，任中共河北省委常委等。1959年，任中共吉林省委書記處書記等。文化大革命期間受到迫害。

1979年，任中共山西省委書記（當時設有第一書記）、革命委員會副主任、山西省人大常委會主任職位。中共第十一屆中央委員。

2017年2月2號早上9點42分，喺太原逝世。

## 參考
區明妙

**區明妙**（，）係香港女演員，而家係邵氏兄弟旗下藝人。

## 簡歷
區明妙讀過。佢13歲開始接觸戲劇，2016年第一次參演無綫電視劇《一屋老友記》，飾演滕麗名角色嘅童年。到2017年嘅《親親我好媽》，雖然佢戲份唔多，但因為佢嘅靚樣而開始畀網民留意同討論，仲被封為「港版周子瑜」。2019年喺《她她她的少女時代》飾演女主角田蕊妮嘅後生版而令觀眾熟悉 。

## 演出
### 無綫電視劇集

### ViuTV劇集

### 邵氏兄弟劇集

### 電影

## 參考

## 出面網頁
* 
* 
*
*
*
上海久事集團

**上海久事（集團）有限公司**（**），簡稱**上海久事**或**久事公司'''，係一間總部位於上海嘅國有投資經營控股公司。公司喺1987年成立，由上海市人民政府出資。上海久事由上海市國有資產監督管理委員會進行監督管理，所以冇設立常見嘅董事會同股東大會。其中主要職責係經營上海市政府授權嘅國有資產以及政府性項目嘅投資，例如巴士運輸、樓宇開發及賽事運營等業務。

上海久事擁有12間直接隸屬嘅二級企業，包括上海強生控股、上海巴士公交有限公司、上海都市旅遊卡發展有限公司、上海久事國際賽事管理有限公司及上海國際賽車場有限公司等。截止至2012年，公司重有200幾間所屬成員企業及36間參股企業。公司嘅資信等級保持喺AAA級，註冊資本為252.7億人民幣。

## 參考

## 連出去
* 上海久事公司官方網站
1893年東亞寒流

係西元1893年1月下旬（大清光緒十八年臘月）嘅寒流，東亞各個地區同東南亞廣泛地區出現寒流，影響嗮成個中國大陸、香港、澳門、臺灣，重有東南亞嘅越南、泰國遠至新加坡出現極端低溫現象。

## 簡述
清光緒十八年十一月二十五至臘月初三，即西元1893年1月12號—20號，東亞普遍遭受一次強寒流侵襲，造成大範圍大雪、冰凍及低溫，危害相當嚴重。漢文獻有記載冰凍波及成個中國大陸、香港、澳門、臺灣地區。

## 受影響地區
### 
#### 廣東
喺廣州地區，1893年1月出現連續幾日落大雪現象，平地積雪接近10厘米。東莞詩人何鯤寫過：

廣州府喺寒潮期間錄到非官方嘅-5.0℃，現代氣象學家估計喺-3℃到。連增城縣誌都有寫夜晚黑落水變成冰，令樹木同牲畜都枯死同凍死嘅情況，當地重出現過幾尺厚嘅冰。喺南川縣落咗幾日大雪，連續出現10幾日嘅冰凍現象。

喺清遠，1893年1月初重出現過連續3日落雪，令平地出現兩寸幾嘅積雪。

##### 海南
清光緒十八年十一月二十七（1893年1月14號），瓊山「微雪」。

#### 上海
1893年1月中旬，上海遇到超強寒潮侵襲。呢個寒潮可能係150年嚟最犀利。

呢次寒潮令上海官方氣象站連續5日錄到最低-10℃嘅氣温，非官方重錄到-13℃嘅低温。

#### 浙江
喺德清地區，當地出現大範圍冰凍現象。連温嶺地區都出現河流結冰、花木枯萎及吐口水都變成冰嘅現象。甚至連百歲老人都聞所未聞。

#### 福建
##### 泉州
光緒十九年（1893年），「冬十一月，大雪。二十六夜，先雨後雪，檐溜為冰。黎明，雪飛愈大，平地深數尺」（民國《德化縣誌》卷18《祥異》）。

光緒十八年十一月二十九（1893年1月16號），晉江「天降棉花雪，盡日滿山遍野，行走不得，大雨淋漓……而厝上路邊，一望皆白，其形如棉花」。

據陳棨仁《藤花吟館詩錄.卷6》記載：「十一月二十九，泉州大雪，平地積尺，耆老相顧詫異，謂百餘年來未有也，不可無以記之。」賦詩兩首以紀：

##### 廈門
十一月二十八（1893年1月15號）同安山區大雪，至二十九日早仍雨雪霏霏如棉絮，地上如鋪白氈，坑澗皆平。廈門島亦有雨雪。

##### 金門
《澎湖廳誌》：「光緒18年11月天大寒，內地金門廈門大雪盈尺，為百年來所未有。」

《金門縣誌（十一年版）卷十二記載：「光緒十八年至二十四年間，浯島連年風霜雨雪，鼠疫橫行，民不聊生。」

《金門縣誌》（民八十年版）〈大事志．歷代祥異記〉：「光緒十八年，十二月初旬，雨雪三日，為年少者所未見。」

#### 臺灣

1893年1月，由於東亞世紀寒潮南下侵襲，由嗰個月18號開始，北邊由基隆到南邊嘅嘉義一帶都出現大範圍落雪，重出現咗觀音白頭、雞籠積雪等奇觀。尤其喺臺灣北邊嘅桃竹苗一帶，喺18號晚黑連續落咗三日暴雪，積雪一度超過200mm。有好多山區啲林木俾冰雪壓到冧嗮，竹塹城市區街道大雪難行，鐵路喺臺灣桃園嘅龜崙嶺段因為積雪太深而停運。

《澎湖廳志》：「十一月杪，天氣苦寒異常，街市皆閉戶，幾絕買賣。是月二十八、九，內地金門、廈門下大雪盈尺，為百年來所未經見者。澎雖無雪，而奇寒則相等云。」

《樹杞林志》：「光緒十八年冬，大雪連下三日，平地高丈餘，深山中尤甚。樹梢堆積，斷者無算。」

《嘉義館內採訪冊》：「光緒十八年八月十八日，狂風暴作，損壞民房，五穀多損。是歲饑。十二月，雪下數寸，六畜凍死。」

《雲林縣採訪冊》：「光緒18年12月大雪，五穀、豬、羊多凍死。」

#### 廣西
廣西「絮雪盈天，連降三日」，「百年以上榕樹，有被雪壓折次枯槁者」，積雪深數尺，大雪凍結如冰，為「歷來所未有」。

#### 天津
天津喺寒潮侵襲期間最低温度-27.8℃。

### 英屬香港
1893年1月16號，由於北邊條寒潮向南跨過咗南嶺，一直到香港，令當地氣温極速下降到1.7℃，喺旺角到九龍城一帶嘅地面菜田出現結冰或結霜現象。17號尖沙咀市區出現0.6℃低温；連海拔500幾米嘅太平山頂都唔例外，出現咗-4.0℃嘅最低氣溫。山頂區域喺半夜時分出現雪花紛飛現象。18號朝早，香港天文台錄到香港史上嘅最低溫——0.0℃，連九龍貨倉上嘅堆棧都舖咗埐薄冰，舊香港大會堂前嘅噴水池亦披咗白雪；連地面、屋頂都白茫茫一片。連太平山頂上都披嗮雪，有啲地方出現咗13cm厚嘅積雪。呢次係香港第一次出現有準確性嘅降雪紀錄。

### 葡屬澳門

市區出現咗1.9cm嘅積雪。

### 英屬星加坡
受到呢次寒潮影響，星加坡當地錄得最低19.1℃嘅氣溫。由於北邊冷空氣激發對流，造成連續落咗幾日嘅特大暴雨。

## 參考

## 睇埋
* 2016年東亞寒流
* 1955年1月東亞寒潮
信陽毛尖

**信陽毛尖**係種綠茶，亦係中國十大名茶之一，喺河南省信陽市西南山區（車雲山、連雲山、集雲山、天雲山、雲霧山、白龍潭、黑龍潭、何家寨等）出產。
皮諾曹

**皮諾曹**（ | ；），跟美式英文個讀音（）嚟音譯可作**皮諾奇奧**，國語譯**皮諾丘**，係意大利童話故仔《木偶奇遇記》嘅主角，係一隻曾經講大話嘅木公仔，故仔結局變咗做真人。

## 角色解說

皮諾曹本來係一個木扯線公仔，由木雕師傑啤佗所造。

皮諾曹造型同心境上都係個細路仔。傑啤佗當咗皮諾曹係親生骨肉噉。

皮諾曹初頭好曳成日掛住玩，屢次做出錯誤決定惹禍上身，仲為傑啤佗帶嚟唔少麻煩，不過後嚟皮諾曹經歷漫長嘅角色發展，成為一個又勇敢又孝順又有責任心嘅細路，而藍仙子最後亦畀皮諾曹達成心願，施法將佢變成一個有血肉之軀嘅「真正男仔」。

## 誕生故事
以下嘅篇章，取自原作《木偶奇遇記》章節 1-3。

話說喺好耐好耐以前有嚿木頭。有一日，鬭木師傅**安東尼奧**發現咗嚿木，覺得佢質地幾靚，就將佢攞咗返工作室，點知佢攞起架生一嘢鑿嚿木，就聽到把細路嘅聲：
:「呀！唔好整痛我！」
安東尼奧當堂嚇到冇咗半條命咁滯。下一刻，佢聽到有人敲門—佢嘅朋友木雕師**傑啤佗**嚟咗搵佢。
:「呀... 傑啤佗，你搵我有咩貴幹？」
:「係噉嘅，我有個諗頭，想搵嚿木整個扯線公仔，用公仔嚟表演賺錢。」
:嚿怪木答嘴：「條計仔幾正喎，bravo！」
安東尼奧決定將嚿怪木送走。於是傑啤佗就攞咗嚿怪木返屋企。

傑啤佗一返到屋企就郁手，將嚿怪木雕成一個男仔噉形嘅扯線公仔。佢一路雕，一路仲諗同個公仔改名：
:「吖，我記得我識好幾個有錢又好運嘅人，都係叫**皮諾曹**嘅，一於嗌你做『皮諾曹』啦！」
—傑啤佗當咗皮諾曹係仔噉。點知佢一雕好，皮諾曹就有咁快得咁快跑咗出街，仲跑得好快。傑啤佗追上去，大嗌叫啲街坊幫手追，但係啲街坊個個掛住望識郁嘅木公仔，完全忽略追到喘晒氣嘅傑啤佗。起咗輪鬨之後，終於有個差人行過。佢身手好過傑啤佗，一嘢就捉住皮諾曹。然後就有個街坊大聲插嘴：
:「傑啤佗九成係成日虐打個公仔，先搞到佢要走佬！」
差人又真係信呢個街坊講嘅嘢，以「懷疑傑啤佗虐待細路」做理由，拉咗傑啤佗返牢房。當晚，傑啤佗坐喺凍冰冰嘅牢房入面，：
:「正衰仔！早知雕嚿叉燒好過雕你！」

## 睇埋
*魔像
*Homunculus

=註釋=

=參攷=
廣州市第二外國語學校

，簡稱**廣州二外**，文革期間嗌過**廣州市第77中學**，係中國廣東廣州嘅一間全日制中學，1956年秋開辦，雖然位置喺白雲區太和鎮，但有兩個大門，而且兩邊門牌冧唔同。其中西門喺和意路48號，東門喺大來南路59號。

呢間學校亦係白雲區第一間有外文特色嘅全日制中學。

## 校服色

;長袖
*衫：相間。領，袖口帶一條相間嘅線。正面兩邊近手臂位同兩袖有好大嘅鈍角三角形，兩個三角形組成似個四邊形箭嘴噉；左右對稱。
*褲：，兩邊有個直角三角形。
;棉褸
相間。領純，袖近上關節位同正反面都有嘅雀仔樣，左右對稱。
;短袖
*衫：，有領有紐扣。領，兩袖膊頭位有條嘅粗線但喺膊頭近關節位有兩條斜幼線隔開咗，左右對稱。
*褲：，兩邊各有個嘅大直角三角形。

## 史
* 1956年秋：學校成立，初期定名做**太和中學**。
* 1956年冬：改名做**前進中學**。
* 1968年：受破四舊浪潮影響而改名做**廣州市第77中學**。
* 2003年：俾培英收購成為培英中學嘅太和校區兼附屬外國語學校，但嗰時重用緊**廣州市第77中學**嘅名。
* 2005年3月10號：原先用緊「廣州市第77中學」個名正式撤銷。
* 2013年5月21號：學校改名做**廣州市第二外國語學校**，同年9月2號正式掛牌。
* 2014年1月：學校正式通過公辦外國語學校嘅特色認定，成為白雲區唯一公辦嘅外國語完全中學。
* 2014年6月4號：升級成白雲區一級學校。
* 2014年11月7日：俾廣州市教育局認定做標準化學校。
* 2015年11月：俾廣州市教育局認定做廣州市特色學校。
* 2016年3月：俾廣州市教育局認定做廣州市第四批普通高中。

## 出面網頁
* 

類:廣州嘅中學 
類:廣州市白雲區
侏鸕鶿

**侏鸕鶿**（學名：**）係鸕鶿科小鸕鶿屬嘅一種海雀，棲息喺亞洲西南部同歐洲東南部。呢個物種屬於一種部分遷徙嘅鳥類，即係話唔係所有雀都會過冬，而只係分佈喺較北地區嘅先會喺冬天去南方過冬；相反本來喺南方棲息嘅唔會再向南移，而係留返喺原來嘅棲息地。2018年11月中，有雀友喺新疆瑪納斯國家濕地公園發現當時喺當地棲息緊嘅鸕鶿科物種居然可以喺蘆葦稈上面降落，同過往喺當地出現、一般體型較重嘅普通鸕鶿唔同，從而知道係呢個物種喺百年之後再度喺當地出現的侏鸕鶿。本物種喺西歐都算係罕見物種。

## 型態描述
侏鸕鶿比普通鸕鶿細三分一，大概45厘米長，身體嘅毛色屬於帶金屬光澤嘅深棕色，而且個嘴無普通鸕鶿咁長。

## 分佈
侏鸕鶿嘅具體分佈範圍西起屬於東南歐嘅意大利東部，東至中亞地區嘅哈薩克、塔吉克、土庫曼同埋烏茲別克。所以同樣屬於中亞範圍嘅新疆都算係喺本物種嘅分佈範圍入面。侏鸕鶿最大分佈地係喺東南歐嘅阿爾巴尼亞、希臘、保加利亞、羅馬尼亞等巴爾幹半島國家，以及土耳其、賽浦路斯、伊朗、伊拉克、阿塞拜疆、以色列同敘利亞等西亞國家。喺羅馬尼亞，據鳥類學家Robert Ritter von Dombrowski喺19世紀末期嘅研究，主要分佈喺多瑙河三角洲，其次係康斯坦察縣嘅水體同埋蒙特尼亞嘅濕地。

## 參考

### 書
* 
* 

### 文獻
王林

**王林**可以係：
* 王林 (作家)（1909～1984），中國作家，河北衡水人
* 王林 (演員)，香港1950年代粵語片演員，有份嚮《樓下閂水喉》演出。
* 王林 (氣功師)（1952～2017），中國氣功師，江西萍鄉人
* 王林 (足球員)（1987～），中國足球員，四川成都人
嘉洲廣場

**嘉洲廣場**（；）係中國佛山嘅一間廣場同商場，2006年11月2號開業，位置喺南海區黃岐，西北角靠廣佛公路；東邊靠學海路；南邊靠南湖路。

佢亦係廣佛核心第一間現代化商業廣場同購物中心。

## 註

類:佛山嘅商場
類:廣場
類:南海區
捷焕徐公祠

係中國廣東廣州嘅一間古蹟祠堂，清末民初時期起好，喺白雲區東平橫崗村橫崗東路99號。2010年11月24號被列為白雲區登記文物，而家係東平橫崗村嘅老人活動中心。

## 有關嘅書
* 广州市文物普查汇编（白云区卷） 广州出版社　　ISBN 9787807316633

徐
類:廣州市白雲區
豆沙

**豆沙**，又叫**紅豆茸**，或寫做**紅豆蓉**，係紅豆嘅豆茸，用紅豆、糖同水煮成，係中國、韓國同日本甜品成日用到嘅材料。
## 豆沙嘢食
*豆沙包
*日式豆沙包
*豆沙鍋餅
*高力豆沙
*豆沙糯米糍
*豆沙月餅
*豆沙煎堆
樂靖宜

**樂靖宜**（，**Lè Jìngyí**，）係中華人民共和國女子泳手，上海人，老公都係上海籍泳手。

樂靖宜1982年入上海體育俱樂部練水，1988年入選上海市游水隊，1991年入選國家隊。佢參加過兩屆奧林匹克運動會。1992年夏季奧林匹克運動會攞咗4×100米自由式接力銀牌；1996年夏季奧林匹克運動會攞咗100米自由式金牌同50米自由式銀牌，面金牌係中國游水隊喺嗰屆奧運嘅唯一一面金牌。1994年世界游泳錦標賽，佢以54秒01秒打破咗女子100米自由式嘅世界紀錄。

1997年樂靖宜退役之後，入咗上海交通大學外文系學嘢。之後去美國踎咗幾年，又返上海開咗間綜合性健身俱樂部。

樂靖宜癡迷漫畫，最鍾意《蠟筆小新》。佢喺上海復旦大學東門開咗一間漫畫書屋。

類:中國泳手
類:中國奧運金牌得主
類:上海人
靖宜
裙帶菜

**裙帶菜**（***Undaria pinnatifida***），又叫**海帶芽**，係種食用海藻，個樣同海帶似，亦都一樣係海帶目，不過裙帶菜就係翅藻科裙帶菜屬。
蕨菜

**蕨菜**（；學名：），簡稱**蕨**，係蕨科蕨屬歐洲蕨嘅亞種，亦係種菜。佢葉嘅形狀特別，根同莖喺地底生長。

蕨菜入面有原蕨苷，被認為可能致癌。

## 睇埋
*蕨餅

## 攷

## 連出去
* 蕨 Jue 藥用植物圖像資料庫 (香港浸會大學中醫藥學院) 
* 

類:蕨屬
類:草本植物
類:蕨類植物
餡蜜

**餡蜜**係種日本甜品，將大菜整成啫喱，放落碗度再配其他甜嘢一齊食，傳統上包括紅豆、生果（多數用柑）同黑糖糖漿，亦可以落小丸子、雪糕、糯米糍噉。

相傳餡蜜係1930年代東京銀座一間甜品舖發明嘅。
日式饅頭

**日式饅頭**係種日本和菓子甜品，外形似饅頭，外皮用小麥、米同蕎麥粉去整，入面包住甜餡，多數都用豆沙。
饅頭 (搞清楚)

**[[饅頭]]**多數指無餡中式包，亦可以係：
*韓式餃，韓國叫「饅頭」嘅嘢食
*日式饅頭，日本叫「饅頭」嘅嘢食
*饅頭 (藝人)，藝人，原名邱緯芬。
飯素

**飯素**係源自日本嘅調味料，主要材料通常有魚乾碎、日式柴魚碎、紫菜碎、芝麻同味精，只要落少少喺白飯度，就可以送得到成碗飯。
日本合桃

**日本合桃**（***Juglans ailantifolia***），又叫**日本胡桃**、**日本核桃**，係種合桃，盛產喺日本同庫頁島。日文叫呢隻合桃做**鬼胡桃**。佢嘅果仁係心形。
王晰

**王晰**（；；；），本名**王欣**，係中國流行樂低音男歌手，遼寧營口人。佢喺遼寧藝術職業學院流行演唱專業畢業，後就讀瀋陽音樂學院。佢亦係中國人民解放軍海軍政治部文工團青年歌唱家、中國音樂家協會會員。

## 演藝經歷
王晰喺15歲時同營業市戲曲學校老師韓松學習聲樂。2004年，王晰考入遼寧藝術職業學院流行演唱專業。

2007年，參加湖南衛視《快樂男聲》廣州唱區嘅比賽，獲得廣州唱區4強，喺全國突圍賽中獲全國24強；同年，推出個人單曲《珍晰》。2008年1月，參加齊魯電視台公益節目《天下無雙》嘅錄製。4月，受邀參加四川電視台《K歌之王》節目嘅錄製，同埋首唱單曲《藍色大提琴》；11月15號，推出個人單曲《藍色大提琴》，收錄喺《中韓星訊之第一季我想做明星》合輯入面。

2009年，喺民國商戰劇《大掌櫃》飾演滿洲裏當舖嘅夥記，呢個係佢首部電視劇作品。2011年3月，推出咗《重慶野玫瑰》、《滿街都是寂寞的朋友》等單曲，參加深圳衛視「第8屆中國音樂金鐘獎流行音樂大賽」，最終獲得男子組金獎；同年，佢成為中國音樂家協會會員，並考入咗中國人民解放軍海軍政治部文工團，並向谷峰老師拜師求藝，潛心繼續學習流行音樂。同年，11月6號作為被採訪嘉賓錄製BTV--好聲音背後嘅故事，同埋演唱《被遺忘的角落》，同吳永清合唱《在水一方》。

2012年3月26號，參加中共中央政治局常委、中國國家副主席習近平喺釣魚台國賓館歡迎愛爾蘭總理恩達·肯尼嘅演出，獨唱歌曲《在水一方》。2013年，參加CCTV「第15屆全國青年歌手電視大獎賽」，以河南賽區第1名嘅成績晉級全國賽，最終獲得流行唱法總冠軍。2014年3月，參加央視音樂頻道開播10週年主題曲《春天》MTV嘅錄製。

2014年9月19號，推出首張個人音樂專輯《Low C的誘惑》，收錄咗包括《當愛已成往事》、《至少還有你》等在內嘅13首歌曲，獲得「第10屆全軍文藝匯演」聲樂表演個人一等獎，12月14號，憑住專輯《Low C的誘惑》喺「第10屆十大發燒唱片榜頒獎典禮」上奪得「2014年度十大發燒唱片獎」 。

2015年6月27號，喺珠海搞咗首場個人全國巡迴演唱會。

2016年1月27號，喺《人民海軍精神頌》嘅晚會上，佢推出同演唱咗由作詞人樊孝斌同作曲人王喆嘅原創歌曲《兵說》。2月，加盟湖南衛視《我是歌手》第四季、為第二位踢館歌手，喺第二輪踢館賽憑住《Besame Mucho》一曲以第一名踢館成功，跟住喺第三輪遭到淘汰，之後喺突圍賽演唱《再見，我的愛人》以第四名突圍失敗。

## 音樂作品
### 錄音室專輯

### 單曲

## 演出經歷

## 榮譽

## 綜藝節目
*2007年參加湖南衛視《快樂男聲》。
*2008年參加齊魯電視台《天下無雙》。
*2008年參加四川電視台《K歌之王》。
*2011年參加深圳衛視《第八屆中國音樂金鐘獎流行音樂大賽》。
*2011年參加深圳衛視《年代秀》。
*2012年參加CCTV國際中文頻道《中國文藝（週末版）》。
*2012年參加CCTV音樂頻道《百年歌聲》。
*2013年參加山東衛視《歌聲傳奇》。
*2013年參加CCTV《第十五屆全國青年歌手電視大獎賽》。
*2013年參加CCTV少兒頻道《看我72變》。
*2013年參加央視《尋找劉三姐》。
*2014年參加CCTV-15《歌霸天下》。
*2014年參加央視《尋找劉三姐》第二季。
*2015年參加江西衛視《超級歌單》。
*2015年參加《民歌中國》。
*2016年參加湖南衛視《我是歌手》第四季。

### [[我是歌手 (第四季)|《我是歌手》第四季]]
2016年2月，加盟湖南衛視《我是歌手》第四季、為第二位踢館歌手，喺第二輪踢館賽憑住《Besame Mucho》以第一名踢館成功，跟住喺第三輪遭到淘汰，之後喺突圍賽演唱《再見，我的愛人》以第四名突圍失敗。

## 電視劇

## 參考

## 出面網頁
* 

類:遼寧人
類:中國男歌手
趙傳

**趙傳**（；；）係臺灣男歌手，1982年籌組紅十字樂團，1986年嗰個團體奪得「YAMAHA熱門音樂大賽」冠軍。1989年加盟滾石唱片，代表作歌曲包括《我是一隻小小鳥》、《我終於失去了你》、《我很醜，可是我很溫柔》、《愛要怎麼說出口》等。1991年榮獲第3屆金曲獎最佳國語男歌手獎。1992年攞過第4屆金曲獎最佳音樂錄影帶獎（粉墨登場／滾石）。

2012年離開滾石唱片後，正式加盟華納音樂，推出最新專輯《音樂武俠》。2014年，佢出道踏入25年，宣布喺6月13號發行新歌加精選「一顆滾石的25年」專輯，收錄25首歌曲，重以新歌〈一顆滾石〉感恩前東家，另外重將自己嘅招牌歌曲整成電音版，都叫做係個人音樂史上一大創舉。2015年參加《隱藏的歌手》節目嘅錄製，係第7期嘅原唱歌手。2016年1月，加盟湖南衛視《我是歌手》第四季、為首發歌手，喺第二輪遭到淘汰，之後喺突圍賽演唱《曾經的你》以第五名突圍失敗。同年10月，以「請叫我鬥牛士」身分參加江蘇衛視《蒙面唱將猜猜猜》。

## 音樂作品
*我很醜，可是我很溫柔 （1988年11月5號）
*我終於失去了你 （1989年5月20號）
*我是一隻小小鳥 （1990年7月31號）
*粉墨登場 （1991年6月）
*You Are Always On Mind （1991年12月）
*約定 （1993年9月）
*精挑細選精選集 （1994年2月）
*愛我就給我 （1994年7月）
*當初應該愛你 （1995年10月）
*黑暗的英雄 （1996年7月）
*希望之星 （1997年7月）【迪士尼第35部經典動畫《大力士》國際中文版主題曲】
*深海EP （1997）
*勇敢一點 （1999年10月）
*趙傳奇 新歌+精選 （2000年4月）
*那個傻瓜愛過你 （2001年3月）
*最初 EP （2010年1月）
*音樂武俠 （2012年）
*一顆滾石的25年 新歌+精選 （2014年6月）
*你過得還好嗎（2017年12月）

## 戲劇作品
### 電視
*1997年：TVBS-G《在相逢的季節》飾 林拓
*2015年：《天使的城》飾 關山

### 電影
*1997年：《愛情麻辣燙》 
*2006年：《午夜照相館》 飾 老馬

### 綜藝節目
*2013年：《華人星光大道》第二季
*2014年：《夢想星搭檔》第二季
*2015年：《超級歌單》
*2016年：《蒙面唱將猜猜猜》
*2016年：《我是歌手》第四季
*2016年：《隱藏的歌手》

#### [[我是歌手 (第四季)|《我是歌手》第四季]]
2016年1月，加盟湖南衛視《我是歌手》第四季、為首發歌手，喺第二輪遭到淘汰，之後喺突圍賽演唱《曾經的你》以第五名突圍失敗。

## 廣告代言
光陽機車豪美50（演唱：心動的感覺）

## 徒弟
*黃嘉千
*珍妮佛

## 註

類:臺灣男歌手
類:搖滾歌手
黃岐醫院

**黃岐醫院**（注意黃字有陽上變調，），又嗌，係中國廣東佛山嘅一間有醫療、科研、教學、預防、保健、康復同急救喺埋一齊嘅綜合性現代化二甲醫院，1988年成立，位置喺南海區黃海路58號。

佢亦係廣東省人民醫院嘅合作醫院同埋廣佛同城第一批醫保定點醫院。

## 出面網頁
* 

類:佛山醫院
類:南海區
牡丹路 (佛山南海)

**牡丹路**（）係中國廣東佛山嘅南北走向馬路，喺南海區黃岐，北邊從鄱陽路開始，一直向南去到廣佛公路。

## 概要
全長763米，闊10米，雙向1～2車道，雖然馬路南闊北窄，但凈畀從東湖路到廣佛路嗰橛行車。因為鄱陽路到杜鵑路段係集市同步行商業街；杜鵑路到東湖路段屬黃岐中心小學道路，除黃岐中心小學校內師生之外，其他閒雜人員同車輛都要通過來訪登記先至入得去。

## 經過嘅道路
條路順序從北到南排，**加粗**嘅字係主幹道：
* **[[鄱陽路]]**
* 杜鵑路
* 東湖路
* ****
杜鵑路

**杜鵑路**可以係：
* 杜鵑路 (廣州)：喺廣東廣州荔灣區。
* 杜鵑路 (佛山南海)：喺廣東佛山南海區。
* 杜鵑路 (佛山高明)：喺廣東佛山高明區。
* 杜鵑路 (東莞)：喺廣東東莞樟木頭。
* 杜鵑路 (海口)：喺海南海口秀英區。
杜鵑路 (佛山南海)

**杜鵑路**（）係中國廣東佛山嘅東西走向馬路，喺南海區黃岐，西邊從黃海路開始，一直向東去到宏威路。

## 概要
全長603米，闊10米，雙向2車道。

## 經過嘅道路
條路順序從西到東排，**加粗**嘅字係主幹道：
* **[[黃海路 (佛山)|黃海路]]**
* 牡丹路
* 岐西路
* 宏威路
紫荊路

**紫荊路**可以係：
;廣東
*紫荊路 (廣州)：喺廣州天河區。
*紫荊路 (佛山南海)：喺佛山南海區。
*紫荊路 (佛山高明)：喺佛山高明區。
*紫荊路 (珠海)：喺珠海香洲區。
*紫荊路 (中山)：喺中山小欖。
*紫荊路 (清遠)：喺清遠清新區。
*紫荊路 (深圳)：喺深圳龍崗區。
;廣西
*紫荊路 (南寧)：喺南寧青秀區。
聯升社學舊址

係中國廣東廣州嘅祠堂，大清道光十八年（1838年）起好，位置喺白雲區太和聯升西路131號。而家屬廣州市級文物。

## 史
大清時期，石、謝家莊、上南地等41個鄉啲民眾出錢，喺太和一帶起咗間祠堂。祠堂起好後成為太和地區，民眾學武裝力量嘅地方。鴉片戰爭時期，聯升社學班人馬喺謝世恩帶領下，先後落到牛欄崗同四方砲臺打走啲英國軍隊。後嚟佢哋因為贏咗呢次鬥爭而俾大清政府獎咗一千兩銀同「戮力殲魁」嘅橫匾。雖然祠堂喺咸豐四年（1854年）冧咗，但喺咸豐六年（1856年）同咸豐十一年（1861年）試過重修。2002年7月8號俾廣州市人民政府列入咗市級文物。

## 風格
祠堂座北向南，兩進偏厢祠堂式建築。佔地闊約26.5m，深約32m，面積大概848m²。結構係青磚同硬山頂，前頂有對打掂嚟嘅鰲魚，硬檐嘴有琉璃瓦裝飾。間嘢後墻原先有嚿《太和市聯升社學序》碑石，但1979年俾廣州博物館收藏咗，放咗喺三元里人民抗英鬥爭紀念館入面。

## 攷
* 联升社学旧址 廣州圖書館

類:廣州古蹟
類:廣州市白雲區
蘇運瑩

**蘇運瑩**（；；；），係一位喺海南三亞出世嘅創作歌手。

2015年，蘇運瑩憑原創歌曲《野子》獲得廣大知名度，並以《中國好歌曲》第二季全國總決賽亞軍姿態出道；同年，《野子》獲得「第16屆華語音樂傳媒大獎」年度最受矚目歌曲；同年12月26號，佢推出個人原創專輯《冥明》。2016年1月，加盟湖南衛視《我是歌手》第四季、為首位踢館歌手，喺第一輪踢館賽憑住《野子》一曲以第五名踢館失敗，之後喺突圍賽演唱《知足》以第八名突圍失敗。佢都係喺同年入圍第27屆金曲獎最佳新人同最佳國語女歌手獎。

## 演藝經歷
蘇運瑩細個就好鍾意唱歌。2014年，佢喺大學4年級嘅時候就將自己嘅一段暗戀寫成人生入面嘅首個原創歌曲《心事》，展現出過人嘅天分。

2015年1月2號，佢報名參加《中國好歌曲》第二季，喺盲選首期入面演唱原創歌曲《野子》，獲得現場歌手嘅大力讚賞，同埋加入咗蔡健雅隊，後憑住原創歌曲《螢火蟲》獲得蔡健雅隊嘅首個主打席位，3月13號，《中國好歌曲》第二季年度盛典巔峰對決，同田馥甄合唱《野子》，但係終極對決中輸畀咗杭蓋樂隊，最終獲得全國總決賽亞軍。佢嘅原創歌曲《野子》奪得第16屆華語音樂傳媒大獎「年度最受矚目歌曲」，受到好多人嘅喜愛，佢喺一年之間迅速爆紅。

同年6月13號，簽約索尼音樂娛樂公司。同年8月14號，推出個人原創單曲《螢火蟲》，同埋收錄喺《心宇宙》合輯入面。同年8月21號，推出個人原創單曲《野子》，收錄喺《第二季中國好歌曲十大金曲》合輯入面。同年12月，參加《隱藏的歌手》節目，同埋現場演唱咗蔡健雅嘅《陌生人》。2016年1月，加盟湖南衛視《我是歌手》第四季、為首位踢館歌手，喺第一輪踢館賽憑住《野子》一曲以第五名踢館失敗，之後喺突圍賽演唱《知足》以第八名突圍失敗。同年7月，佢做《中國新聲代》第四季導師呢個職位。

## 音樂專輯
### 錄音室專輯

## [[我是歌手 (第四季)|《我是歌手》第四季]]
2016年1月，加盟湖南衛視《我是歌手》第四季、為首位踢館歌手，喺第一輪踢館賽憑住《野子》以第五名踢館失敗，之後喺突圍賽演唱《知足》以第八名突圍失敗。

## 演出經歷

## 榮譽

## 金曲獎

## 參考

## 出面網頁
* 
*
胸 x 計

《**胸 x 計**》（**Chest of Tricks**，讀做**胸乘計**），係香港電視娛樂製作嘅真人騷整蠱節目，2017年2月15號開始逢禮拜三同四22:00-22:30喺ViuTV播。節目由崔碧珈（Anita）、夏尉喻（Barbie）、林芊妤（Coffee）同李健宏（KB）主持，旁白陳炳銓。三位身材正嘅女主持喺KB幫手下整蠱嘉賓，希望推翻「波大無腦」呢個觀念。

## 每集一覽

## 出面網頁

*ViuTV：胸 x 計
書到用時

《**書到用時**》（**Talker: Book Test**）係香港電視娛樂製作嘅清談節目，2017年2月8號至2018年1月31號逢禮拜三23:00-23:30（晚吹時段）喺ViuTV播出，主持係王貽興、劉翁，演出者包括譚凱倫（第1到26集，第31到52集）、MooX（第1到26集）、 趙詠瑤（第27到28集）、馬倩宜（第29集到30集）。每集節目都會講用一本工具書做主題，會試下工具書教嘅方法睇下有無用。

## 每集一覽
### 2017年

### 2018年

## 出面網頁
*ViuTV：晚吹 - 書到用時
總有一件喺左近

《**總有一件喺左近**》（**Talker: One Beside You 2**）係香港電視娛樂製作嘅清談節目，2017年2月10號到8月4號逢禮拜五23:00-23:30（晚吹時段）喺ViuTV播出，主持係陳淑蘭、強尼、英健朗（由第五集加入，負責心理分析），係《總有一隻喺左近》上半輯嘅兄弟作品。每集節目都會講人同人之間嘅倫理關係。

## 每集一覽

## 出面網頁
*ViuTV：晚吹 - 總有一件喺左近
男人講嘢

《**男人講嘢**》（**Talker: Men's Talk**）係香港電視娛樂製作嘅清談節目，2017年2月11號到2018年2月10號逢禮拜六23:30-00:00（晚吹時段）喺ViuTV播出，主持係鄒凱光、駱振偉、阿檸，演出者有余逸思、馬倩宜、梁婉微、趙詠瑤、余采霖、伍倩彤。每集節目都會用男人角度去講同女人相處時遇到嘅問題。

## 每集一覽

## 節目調動
*2018年1月6號：由於直播《英格蘭足總盃 - 第三圈：曼城 對 般尼》，所以暫停播映一集。

## 出面網頁
*ViuTV：晚吹 - 男人講嘢
蘇鏘

**蘇鏘**（；）係中國大陸嘅無機化學家，亦係中國稀土研究嘅開拓者之一，廣東廣州人。曾經喺1958年第一次分離出除咗Sc同Pm之外嘅15種純稀土、總結咗稀土性質隨住原子序數變化嘅幾種類同Y喺La系元素嘅位置變化，亦總結咗工業用Ce嘅濕法、空氣氧化法同利用釔嘅位置變化嚟分離出釔嘅原理同方法。1970年後，先後組織同參加稀土激光、磁性同發光材料等稀土固體化學同變價稀土化學嘅基礎研究、應用同推廣嘅工作，提取咗可以喺空氣入面安全整Eu<sup>2+</sup>、Sm<sup>2+</sup>等低價稀土材料嘅離子不等價嘅取代新方法；及提取La<sup>3+</sup>同La<sup>4+</sup>離子嘅光學電負性嘅計算方法。1995年被入選做中國科學院院士，1999年轉入中山大學化學系做稀土工作。踏入2000年代之後，佢亦喺新型稀土光電材料搞探索。

2017年2月17號04:50，佢喺廣東廣州病逝，終年86歲。

## 攷
*苏锵 中国科学院学部与院士·院士信息·化学部
*我国著名无机化学家苏锵院士因病逝世 科学网 （2017-02-17）

鏘
類:廣州人
類:中國化學家
站站停

《**站站停**》（**Station Stories**），係香港電視娛樂製作嘅遊埠節目，2017年2月8號到3月30號逢禮拜三同四22:00-22:30喺ViuTV播。節目由李拾壹同Yuki Lovey（勞嘉怡）做主持，坐住臺灣嘅火車由北去到南。

## 每集一覽

## 註

## 節目調動
*2017年3月29號：由於播《唔係本地菜》最後一集，所以暫停播映一集。

## 出面網頁
*ViuTV：站站停
紫荊路 (珠海)

**紫荊路**（）係中國廣東珠海嘅南北走向主幹道，喺香洲區，南邊從人民東路同檸溪路嘅交界開始，一直向北去到梅華路。

## 名
條路喺起好時用咗紫荊花做名。

## 史
條路喺1985年起好。2010年改造過，重喺檸溪路口整咗條行車嘅隧道。

## 概要
全長1.69，闊36米，雙向6車道。

## 經過嘅道路
條路順序從西到東排，**加粗**嘅字係主幹道：
* **[[人民路 (珠海)|人民東路]]**、**[[檸溪路]]**
* 桃園路
* 銀樺路
* 銀香路
* 翠香路
* 興華路
* 沿河東路
* **[[梅華路 (珠海)|梅華路]]**

## 有關嘅書
* 《广东省珠海市地名志》第27页（广东科技出版社出版，陈锐明著。1989年1月）

## 註
週期函數

**週期函數**係指無論任何獨立變數上經過一個確定嘅週期之後數值都會重複嘅函數，日常例子有振盪同波。
紫荊路 (中山)

**紫荊路**（）係中國廣東中山嘅西南-東北走向馬路，喺小欖，西南邊從南徐路開始，一直向東北去到榮華中路。

## 概要
全長2.6km，闊10米，雙向2車道。馬路分開咗西、中、東三條。

## 紫荊路嘅三條道路，起點到終點
*紫荊西路：從南徐路開始，一直去到祥豐北路。
*紫荊中路：從祥豐北路開始，一直去到廣源中路。
*紫荊東路：從廣源中路開始，一直去到榮華中路。

## 經過嘅道路
條路順序從西南到東北排，**加粗**嘅字係主幹道：
* 南徐路
* 聯城路
* 南盛路
* 南光路
* **[[興寧路 (中山)|興寧路]]**
* 豐源南路
* 祥豐北路
* 文田路
* **[[躍龍路 (中山)|躍龍北路]]**
* 廣源中路
* **[[民安路 (中山)|民安中路]]**
* 榮華中路
振盪

**振盪**（）最廣義上係指一個物理量嘅數值隨時間嘅重覆變化，來來回回噉喺 0、+A 同 -A 之間郁嚟郁去，當中 A 係個振盪嘅振幅（amplitude），日常例子包括擺同交流電。

## 簡諧運動

## 睇埋
*波動
擺

**擺**係種力學裝置，最簡單可以由一條繩下面綁住重嘢（擺錘），上面固定，推郁佢之後會揈下揈下。
## 睇埋
*擺鐘
*傅科擺
加總

**加總**係指數列入面嘅數加埋一齊，結果又叫**總和**。喺數學符號上會用希臘字母 Σ 嚟表示。假設依家有  個數值 1, 2, ..., n，噉呢  個數值嘅總和 1 + 2 + ... + n 就可以寫成
:\sum^{n}_{k=1} x_k
噉嘅樣。用等式表達嘅話就係：
:\sum^{n}_{k=1} x_k = x_1 + x_2 + \cdots + x_n。

舉例說明，若果有 4 個（ = 4）數值：x_1=1, x_2=3, x_3=5, x_4=7，噉呢 4 個數值嘅加總就係：
:\sum^{4}_{k=1} x_k = x_1 + x_2 + x_3 + x_4 = 1+3+5+7=16

喺數學入面，求和就係將任何類型數嘅序列加埋一齊，呢啲數字叫做加數；而結果就係佢哋嘅總和或者總數。除咗數字之外，仲可以對其他類型嘅值求和，例如函數、向量、矩陣。

## 用途
好多重要嘅數學概念，都會用到加總嚟定義。

以平均值為例，如果有  個數值 1, 2, ..., n，佢哋嘅算術平均值就係將啲數值全部加埋晒一齊，再除以  ：
:\bar{x}=\frac{1}{n}\sum^{n}_{k=1} x_k

即係話，計數嘅人首先將啲數值 1, 2, ..., n 冚唪唥加埋，得到總和，然後除返 ，平均分配到每一個單位，是為平均值。例如有三個數值 2, 4, 6，噉佢哋嘅算術平均值就係：
:\bar{x}=\frac{1}{3}(2+4+6)=\frac{12}{3}=4。
平均值係統計學上最常用嘅概念之一。

## 睇埋
*矩陣

## 引述

## 拎
紫荊路 (深圳)

**紫荊路**（）係中國廣東深圳嘅西北-東南走向馬路，喺龍崗區黃竹坑，西北邊從冇名村路開始，一直向東南去到坪西中路。

## 概要
全長950米，闊9米，雙向2車道。

## 經過嘅道路
條路順序從西北到東南排，**加粗**嘅字係主幹道：
* 冇名村路
* **[[鹽龍大道]]**
* **[[坪西路 (深圳)|坪西中路]]**
公里每小時

**公里每小時**（**km/h**）係速度單位，代表每個鐘頭行咗幾多公里。佢係世界上最常用嘅速度單位。
## 睇埋
*哩每小時
*米每秒
哩每小時

**哩每小時**（**mph**或**mi/h**），又叫**英里每小時**，係速度單位，代表每個鐘頭行咗幾多哩。佢係英國同佢舊時屬地最常用嘅速度單位。
## 睇埋
*公里每小時
*米每秒
米每秒

**米每秒**（**m/s**）係速度單位，代表每秒鐘行咗幾多米。佢由國際單位制基本單位衍生出嚟。
## 睇埋
*公里每小時
黏度

**黏度**係量度流體對應阻力同剪應力嘅程度。黏度越細就流動得越快，質感稀；黏度越大就流動得越慢，質感杰。
流體

**流體**係指承受剪應力嗰陣會連續變形嘅物體，包括氣體同液體。
## 睇埋
*流體力學
*黏度
*超流體
紫荊路 (清遠)

**紫荊路**（）係中國廣東清遠嘅東西走向馬路，喺清新區飛來峽鎮，西邊從江濱二路開始，一直向東南去到飛來峽大道中。

## 概要
全長250米，闊16米，雙向2車道。

## 經過嘅道路
條路順序從西北到東南排，**加粗**嘅字係主幹道：
* 江濱二路
* 昇平二路
* 

類:清新
動物朋友

《**動物朋友**》（），亦稱**《獸娘動物園》**，係由動物好友企劃發起嘅多媒體企劃。從2015年3月到2016年年底有個手提電話RPG遊戯，從2015年7月到2017年3月又有個漫畫，而從2017年1月到3月底又有個動畫。啲動畫重喺日本走紅。
紫荊路 (廣州)

**紫荊路**（）係中國廣東清遠嘅東西走向馬路，喺天河區，東邊從林和東路同華庭路嘅交界開始，一直向西去到林和中路同林和西橫路嘅交界。

## 概要
全長265米，闊24米，雙向4車道。

## 經過嘅道路
條路順序從東到西排，**加粗**嘅字係主幹道：
* 林和東路、華庭路
* 林和中路、林和西橫路
Ben Sir研究院

《**Ben Sir研究院**》（）係香港電視廣播有限公司嘅文化節目，《Ben Sir學堂》嘅續作，由香港語言學者歐陽偉豪做主持，配搭藝員麥美恩、駱胤鳴、林穎彤、陸浩明同季蘋蘋。呢個節目由2017年2月19號到5月21號香港時間逢禮拜日夜晚22:30-23:00喺翡翠台播出，亦喺MyTV限時提供網上節目重溫。

呢個節目同上一輯一樣，主要用到輕鬆有趣嘅手法，探討香港嘅粵語諺語、潮語同埋粗口。

## 每集內容

## 相關製作
《Ben Sir研究院》播完後，歐陽偉豪搞咗個Talk Show表演《**Ben Sir開Show**》，2017年6月23同24號晚喺九龍灣國際展貿中心搞，演出嘉賓包括麥美恩、林穎彤、陸浩明、季蘋蘋。

呢場Talk Show表演之後畀無綫電視輯錄成約一個鐘頭嘅版本，安排喺2017年7月16號香港時間禮拜日夜晚22:30-23:30喺翡翠台播出

## 節目調動
*2017年3月12號：由於播《迷》大結局，所以停播一次。
*2017年4月9號：由於直播《第三十六屆香港電影金像獎頒獎典禮》，所以停播一次。
*2017年4月30號：由於播《心理追兇Mind Hunter》大結局，所以停播一次。

## 睇埋
*《Ben Sir學堂》
*《Ben Sir睇樓團》

## 出面網頁
*Ben Sir研究院 - 主頁 - tvb.com
*Ben Sir開Show - 主頁 - tvb.com
達明一派 (節目)

《**達明一派**》（**Tat Ming Pair**），係香港電視娛樂製作嘅音樂同遊埠節目系列，2017年2月6號開始到2017年2月21號逢禮拜一、二22:30-23:00喺ViuTV播。節目由達明一派（劉以達同黃耀明）做主持，分做《**今夜柏林星光燦爛**》（頭3集）同《**今天倫敦應該很高興**》（後3集），分別去德國柏林同英國倫敦拍，呢兩個城市係影響達明一派音樂最深嘅地方。

## 每集一覽
### 今夜柏林星光燦爛

### 今天倫敦應該很高興

## 出面網頁
*ViuTV：達明一派
廣州雙橋公園

係中國廣東廣州嘅公園，1960年代起好珠江大橋無耐時開放，喺荔灣區大坦沙，珠江大橋嘅鐵路軌同東行道路之間嘅位。

公園俾橋中路隔開而分成東園同西園，總面積6.9公頃，入面都係綠化造景為主。

公園完工開放後一直都搞收費，重喺1997年翻新過。2005年因為廣州地鐵坦尾站嘅施工而封咗東園，留返西園繼續開放。雖然2009年7月1號，公園正式免費對外開放，但東園一直起住圍牆而冇繼續開放，直到2020年11月先至拆除圍牆，2021年1月底完成改造兼開放埋東園範圍。

## 註同攷
;註

;攷

類:荔灣區公園
類:大坦沙
南海區黃岐中學

（注意黃字有陽上變調）係中國廣東佛山嘅一間初中三年全日制中學，1982年開辦，位置喺南海區黃岐學海路同南湖路之間嘅十字路口西南角。

## 校服色

;長袖
*衫：相間。領，袖口。正面，中間位帶兩隻嘅直角三角形；背面純；左右對稱。
*褲：，兩邊各有條嘅粗線，但近褲袋位有兩條相平行嘅幼線。
;短袖
*衫：相間。領帶線；兩袖頂位有比較粗嘅線，入面近袖口位夾帶兩條相平行嘅幼斜線；左右對稱，有領有紐扣。
*褲：，兩邊各有條嘅粗線。

## 出面網頁
* 
* 

類:佛山中學
類:南海區
雙橋

**雙橋**係兩條橋噉解，亦可以係：
* 珠江大橋：廣州同佛山南海當地簡稱做**雙橋**。
* 雙橋牌：廣州嘅工廠。
* 荔灣區雙橋學校：廣州嘅中小學配套學校。
* 雙橋路：多處。
* 雙橋區：多處。
* 雙橋站：多處。
* 雙橋鎮：多處。
沙頭角支綫

**沙頭角支綫**（**Sha Tau Kok Railway**），又叫**沙頭角鐵路**，係九廣鐵路英段一條停辦咗嘅支綫，1912年4月1號到1928年4月1號期間營運，喺香港新界東北，由粉嶺站通去沙頭角。
沙頭角站 (香港)

**沙頭角站**（**Sha Tau Kok Station**）係香港沙頭角支綫北面總站，喺沙頭角嘅沙頭角公路側跟，已經拆咗。

類:香港拆咗嘅建築物‎
石涌凹

**石涌凹**（**Shek Chung Au**）係香港新界一笪地方，喺沙頭角西南便。喺香港邊境禁區放寬之前，沙頭角公路去到石涌凹就有個檢查站，只限揸住禁區紙嘅人過去。

石涌凹舊時有沙頭角支綫嘅火車站石涌凹站。
和合石支綫

**和合石支綫**（**Wo Hop Shek Branch**），係九廣鐵路英段其中一條支綫，1949年10月15號到1983年4月期間營運，喺香港新界粉嶺，由粉嶺站通去和合石嘅**和合石站**（**Wo Hop Shek Station**）。

類:粉嶺
尖沙咀支綫

**尖沙咀支綫**（），又叫**尖沙咀延綫**，而家係港鐵屯馬綫一部份，本嚟係九廣東鐵嘅延綫，2004年10月24號通車，由紅磡站延去尖東站。西鐵綫嘅九龍南綫2009年8月16號起好通車後，呢條綫就撥咗畀西鐵綫。
陳穎欣 (政治人)

**陳穎欣**（，）係第七屆香港立法會新界西南選區議員，工聯會成員，深水埗區議會麗閣選區前議員。

## 簡歷
陳穎欣先後喺香港大學經濟及金融學士同英國倫敦大學法學學士畢業，之後入咗工聯會做深水埗社區幹事。佢做地區工作嗰陣成日幫街坊捉蝨，所以嗰陣有個花名叫「蝨王欣」。
## 選舉經歷

2015年區議會選舉，陳穎欣頭一次代表工聯會出戰深水埗麗閣區議席，挑戰民協馮檢基，喺民協前成員黃仲祺𠝹票下，最後陳穎欣攞2,531票當選，贏馮檢基99票。2016年上任。

2019年嘅第6屆香港區議會選舉，陳穎欣繼續喺麗閣選區尋求冧莊。但喺反逃犯條例修訂運動，親中派逆民意強行支持修訂，佢攞到3,051票，雖然得票比四年前重多咗520票，但都係以541票之差輸畀民協嘅李炯，連任失敗。

喺2021年9月，佢成為香港特别行政區選舉委員會委員(有關全國性團體香港成員的代表)。

喺2021年第7屆香港立法會選舉，佢參選新界西南選區，以62,690票當選，成為當屆立法會最後生嘅女議員。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 屋企
佢老豆係做過工聯會副理事長嘅陳志光。

## 政治立場
佢係香港親中派成員。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 個人榮譽
* 行政長官社區服務獎狀（2021年）

## 參考

## 出面網頁
* 
* 
* 立法會 < 參政為勞工 - 香港工會聯合會
* 
* 
*
石涌凹站

**石涌凹站**（**Shek Chung Au Station**）係香港沙頭角支綫一站，喺沙頭角石涌凹嘅沙頭角公路側跟，沙頭角支綫停止營運之後就拆咗。

現時車站遺址、石屎橋同路基都喺沙頭角農莊範圍内，農莊入面仲設有展覽館，介紹沙頭角支線嘅歷史。以往呢個農莊位於邊境禁區範圍，2012年2月15號起解禁，但農莊現時只係接待預約團體。

類:香港拆咗嘅建築物‎
禾坑站

**禾坑站**（**Wo Hang Station**）係香港沙頭角支綫一站，喺沙頭角同粉嶺之間嘅禾坑嘅沙頭角公路側跟，已經拆咗。
星期三港案

《**星期三港案**》（），係網絡傳媒平台毛記電視主打新聞紀實節目，喺2015年6月10號起首播。

## 簡介
* 節目為1至5分鐘不等嘅紀實時事紀錄片，係毛記電視頭一個非惡搞類型嘅節目，實際上每集節目長達6至9分鐘。個名惡搞自無綫新聞時事專題節目《星期二檔案》。
* 節目宣稱播放時間係逢禮拜三「癲拿時間」，節目實際上載時間視乎「毛毛」（即毛記電視員工）工作時間而定。
* 2016年8月3號起節目獲得冠名贊助，成為頭一個獲得冠名贊助嘅常規節目。 

## 節目調動
* 2016年6月8號，臨時將《4van革命》順延一集，臨時拍攝並播放《心要跳》，報道香港中文大學學生馬倬朗急需心臟捐贈一事。
* 2016年6月15號起，改由毛記電視偽員擔任旁白。

## 暫停播映
* 2016年2月10號：農曆新年假期，同期以《猴子偷毛賀新春》代替。
* 2016年5月11號：播放萬千呃Like賀台慶。

## 獎
* 2016年5月11號：《毛記電視頒獎典禮》「最Like節目」。

## 參考

## 出面網頁
* 《星期三港案》節目重溫
閃光彈傳真機

《**閃光彈傳真機**》（）係網絡傳媒平台毛記電視嘅愛情紀錄片節目，每集訪問一對情侶，分享小確幸愛情，大浪漫故事。「放閃光彈」喺香港潮流用語中代表炫耀戀愛嘅意思。

節目喺2016年7月25號起首播。節目名字惡搞自經典兒童節目《閃電傳真機》，但兩者節目類型唔同。節目宣稱播放時間係逢禮拜一「癲拿時間」，節目實際上載時間視乎「毛毛」（即毛記電視員工）工作時間而定。

## 參考

## 出面網頁
* 《閃光彈傳真機》節目重溫
今日問真啲

《**今日問真啲**》（），係網絡傳媒平台毛記電視嘅街頭訪問節目，透過訪問喺網上接觸唔到嘅群體，訪問佢哋對社會嘅睇法，令觀眾「面對」現實，了解互聯網外民意。

節目喺2016年7月26號起首播。節目名惡搞自亞洲電視經典節目《今日睇真D》，宣稱播放時間係逢禮拜二「癲拿時間」，節目實際上載時間視乎「毛毛」（即毛記電視員工）工作時間而定。

## 節目內容

## 參考

## 出面網頁
* 《今日問真啲》節目重溫
六點半左右新聞報道

《**六點半左右新聞報道**》（），係網絡傳媒平台毛記電視主打節目。節目喺2015年5月18號隨毛記電視啟播而首播，隨著2016年7月25號嘅節目改革改做唔定期播出。

## 節目內容
*節目名惡搞自無綫新聞《六點半新聞報道》，口號係「**毛記新聞，事事花生**」（「花生」係香港網絡文化用語，即「冷眼旁觀」）。
*節目主要報導一啲網民關心嘅現實同網絡事件，同時亦藉節目唔停向一啲近期發生嘅事件「抽水」，以惡搞、即場實測、案件重演、電話訪問等方式回應相關事件。
*節目聲稱「六點半『左右』」播放，實際播放時間唔定，甚至更有喺第二日清晨六點半上載嘅情況。所以任何上載時間都喺六點半「左右」嘅範圍之內，因此節目永遠可以「準時」播出。
*節目第一集喺2015年5月18號晚7:40上載頭一集，由𡁻海珠（譚淇淇飾）主播，奠定六點半「左右」上載節目嘅唔準時慣例。。
*節目唔定期會加入「天氣報告」、「體育新聞」、「交通消息」或「財經消息」環節，但多數喺廣告商贊助下先至播出。
*雖然節目以幽默惡搞做重點，但遇上認真而傷心嘅事，節目主播會取消惡搞內容，認真報道嗰單嘢。

## 主播同嘉賓
節目採用毛記電視偽員擔任主播同埋演員，亦經常揾嚟唔同名人客串參與，譬如：
* 鄭子誠、陳志全、林雪、王喜、李逸朗、王宗堯、夏韶聲、陳雲海、游蕙禎、黃之鋒、歐錦棠、王維基、石天欣等。

## 特備節目/節目調動
*2015年11月4號：播出《六點半左右**財經報道**》，報道香港租金昂貴嘅問題。
*2015年11月27號：播出由陳珍妮主持嘅天氣報告，並電話訪問前天文台台長林超英講解氣候變化。
*2015年12月28號至2016年1月1號：播出《2015年實事回顧》系列，包括港女、小學雞、愛國、傷心、開心實事回顧。
*2016年農曆新年假期：年初一（2月8號）至年初五（2月12號）暫停播放，同期以《猴子偷毛賀新春》代替。
*2016年2月22號至23號：播出《新東補選校際時事常識問答比賽》，2016年2月23號上載。
*2016年5月11號：喺《萬千呃Like賀台慶》內做頭一個環節播出，主要係呼籲現場觀眾關上手機同其他電子器材，方健儀主持。
*2016年6月6號至11號：因應6月5號發生嘅Lancôme單方面取消何韻詩音樂會事件，節目做出以下調動：
** 6月6號喺早上6:30播出，報道有關消息，做咗毛記電視頭一次喺即日晨早上載嘅新聞；當晚再播出多一節報道相關新聞，內容由喺法香港人Sony Chan以法文覆述何韻詩當號發出嘅聲明。
** 6月7號及9號暫停播出節目。
** 6月11號（星期六）加開一節報道其他新聞，頭一次喺星期六正式播放兼唔設主播，使全星期合共播出五節。
*2016年6月20號：節目再次暫停播放，因淘大工業村迷你倉大火順延至6月24號復播，同時開始唔定期播出，唔再固定每週播出五節新聞。

## 播放技術
*啟播時節目下方配以走馬燈文字，內容係「抽水」方式簡報當日時事，或配合當日新聞主題而撰寫週邊資訊。
*啟播時採用虛擬演播室技術，一般主持喺右方，左方顯示台標或新聞圖片，有時出現兩主播喺左右邊、中間顯示台標或新聞圖片。
*2015年6月22號起喺《100毛》嘅Facebook專頁提供精華片段，其後喺2015年8月19號起喺毛記電視嘅Facebook專頁提供精華片段，部分集數提供足本片段。
*2015年8月6號起，新聞主播出鏡明顯縮細。
*2015年9月4號起，新聞字幕字體更改做細黑，而燈光色調方面亦有所調整。
*2016年5月17號起，部份集數取消走馬燈資訊（未計算特備節目等集數）。
*2016年5月18號起，部份集數開始走出虛擬演播室，用毛記電視總部外實景拍攝（未計算大型實體表演預告等集數），更陸續有新主播登場。

## 參考

## 出面網頁
* 《六點半左右新聞報道》 官方節目重溫
PE衫

**PE衫**，又叫**學生運動衫**，係種學生制服，係學生上體育堂（PE堂）著嘅衫。喺中華人民共和國內陸某啲地區，PE衫係唯一嘅校服。 而喺亞洲國家，學生校服、PE衫都有規範指南，需要睇場合配合去著。 歐美國家比較自由，學生喺體育堂可以著私伙運動衫，唔一定要求統一嘅衫。
## 參考

## 出面網頁
滕麗名

**滕麗名**（**Joyce Tang**，），原名**滕麗明**，係香港女演員，無綫電視藝員。佢喺香港出世，佢嘅代表作之一，係《陀槍師姐》系列嘅陳三元。

## 演藝生涯
### 參加新秀歌唱比賽
滕麗名喺1995年參加新秀歌唱大賽入行，同屆參加者有陳奕迅同楊千嬅。佢喺2021年一次訪問嘅時候，提到其實當時自己見到其他人同TVB工作人員好熟，甚至有人學過聲樂，所以好怯好緊張甚至考慮退出，但又諗到佢哋學過聲樂都要同自己玩，所以蝕底嘅其實係佢哋，所以又繼續參賽。

### 滕麗名同《陀槍師姐》系列關係
陀槍師姐系列算係滕麗名其中嘅一套代表作，喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《陀槍師姐》嘅監製搵滕麗名拍《陀槍師姐》，係因為覺得佢夠型夠寸。但滕麗名就話，當時其實係因為佢喺《真情》入面嘅角色梁冰雪有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。另外，佢又回應網民形容陳三元係無綫電視劇入面有史以來最悲劇嘅一個人物，話自己好認同呢個說法。佢喺第一輯做到一個成功嘅女警，但係喺第二輯已經被人強姦，第三輯個仔死咗，然後第四輯唔知老公死咗未（去到2021交代死咗），佢形容成件事係一個角色嘅成長。

## 部分演藝作品
* 1995年至1999年：《真情》
* 1998年：《陀槍師姐》
* 2000年：《陀槍師姐II》
* 2001年：《陀槍師姐III》
* 2004年：《陀槍師姐IV》
* 2021年：《陀槍師姐2021》

## 參考

## 出面網頁
* 
* 
* 
* 
* 
* 
* 
*
敖嘉年

**敖嘉年**（**Pierre Ngo**，）係香港男演員，香港出世，祖籍廣東海豐。佢嘅代表作包括《巾幗梟雄》嘅蔣必文同《巾幗梟雄之義海豪情》嘅唐吉。2020年1月26號宣佈離開無綫電視。

## 演出

### 節目演出（ViuTV）
*2020年：《中佬唔易做》（第5-8集演出）
### 節目演出（香港開電視 / HOY TV）
*2022年：《嘉嘉醫療自助班》（主持）
*2023年至今：《健康關注組》（主持）
*2023年：《我要做車手》（參賽者）
*2026年：《橫素全中國》（主持）

### 電視劇（[[ViuTV]]）
*2022年：《野人老師》 飾 陳定堅
*2025年：《翻盤下半場》 飾 梁九

### 電視劇（HOY TV）
*2025年：《我愛九龍城》 飾 胡三飛

## 攷

## 出面網頁
* 
*
夏雨

**夏雨**（**Ha Yu**；），原名**黃成志**，係香港男演員。佢喺廣東廣州出世，祖籍廣東新會，16歲偷渡到香港，報讀邵氏兄弟訓練班而開始演員生涯，做過麗的映聲、無綫電視、亞洲電視同香港電視網絡藝員，2016年佢再次加盟無綫電視簽部頭合約。

夏雨個仔黃奕晨（原名黃俊銘）係viuTV藝員。

## 出面網頁
* 

類:前香港電視網絡男藝員
類:香港電視男演員
類:香港電影男演員

成志